„Status medijske zvezde, makar i kratkotrajan, predstavlja ključni parametar uspeha u Srbiji u prvoj deceniji 21. Veka.“ (Maja Vukadinović)\nCentralno pitanje studije „Zvezde supermarket kulture“, nastale na osnovu doktorskog rada Maje Vukadinović*, jeste uticaj tabloidizacije medija na stvaranje društvenog sistema vrednosti. Autorka analizira odnos publike prema slavi i slavnima, uz poseban osvrt na taj fenomen u specifičnim društvenim i kulturnim okolnostima današnje Srbije.\nPoseban odeljak knjige posvećen je medijskim zvezdama u savremenom tranzicionom društvu Srbije. U tom segmentu predstavljeni su i najznačajniji rezultati anketnog istraživanja među studentima dva beogradska fakulteta tokom 2011. godine.\nNa kraju, autorka ukazuje na važnost medijskog opismenjavanja građana. „Ukoliko ne umeju da tumače medijske poruke, ljudi će biti podložnijim manipulacijama i imaće tendenciju da prihvate vrednosti i uzore koje mediji sugerišu“, zaključuje Maja Vukadinović i naglašava da je sticanje medijske pismenosti moguće realizovati kroz obrazovni sistem ili kroz neformalne oblike nastave, učenje na daljinu, virtuelne univerzitete.\nKnjiga „Zvezde supermarket kulture: medijska slava u potrošačkom društvu“ dr Maje Vukadinović, predstavlja prvu studiju na našem podneblju koja analizira fenomen medijskih zvezda i njihov odnos sa publikom u konktekstu savremenog potrošačkog društva i medijske kulture. U knjizi se sintetišu različiti teorijski pristupi fenomenu slave i naučno interpretira mesto i uloga medijskih zvezda u savremenom društvu.\nPosebno je osvetljen širi kulturni i društveni značaj zvezda i podvučena uloga vrednosti potrošačkog društva u oblikovanju njihovog odnosa sa publikom. Autorka je dala značajan doprinos kako razvoju novih poddisciplina unutar studija kulture i studija medija tako i razvoju primenjene nauke, pokazujući na pravi način kako društveno-humanističke nauke svojim rezultatima mogu dati smisao i smer oblikovanju odgovarajućih instrumenata javnih praktičnih politika. U ovom slučaju to se pre svega odnosi na kulturne, obrazovne i medijske politike.\nAutor teksta: prof. dr Milena Dragićević Šešić\n*Maja Vukadinović: Kulturolog i analitičar medija, diplomirala je Filmsku i TV produkciju na Fakultetu dramskih umetnosti u Beogradu. Kao stipendista Američke asocijacije univerzitetskih žena (AAUW), magistrirala je u oblasti studija medija na uglednom univerzitetu New School u Njujorku. Doktorirala je na Fakultetu dramskih umetnosti. Predavač je po pozivu i predsednik Programskog saveta projekta Internest.\nNa univerzitetu New School bila je asistent na predmetu „Osnove teorije medija“, a na Eugene Lang koledžu je predavala „Etničnost na američkoj televiziji”.\nPre akademske karijere, Maja Vukadinović se trinaest godina profesionalno bavila novinarstvom u oblasti kulture, najduže u dnevnom listu Politika, a u brojnim novinama i časopisima je objavila tekstove u kojima je pre svega analizirala kulturne i medijske fenomene i intervjuisala mnoge javne ličnosti. Bila je i TV kritičar-kolumnista Glasa javnosti, od 2000. do 2004. godine.\nUčestvovala je u realizaciji komunikacijskih kampanja, prvenstveno za projekte i institucije u oblastu kulture. Jedan je od osnivača Društva Srbije za odnose s javnošću.


Međunarodni dan osoba sa Daun sindromom, Banja Luka, 21.03.2014.\nObilježavanje Međunarodnog dana osoba sa Daun sindromom, ove godine počelo je okruglim stolom: „Zdravlje i obrazovanje-uspjeh i jednakost za sve", koji je 13. marta organizovalo Ministarstvo porodice, omladine i sporta u saradnji sa Dječijim edukativnim centrom „Svjetlice".\nCilj okruglog stola bio je podizanje društvene svijesti o značaju rane intervencije kada je u pitanju Daun sindrom. Učesnici okruglog stola ukazali su na značaj podrške institucija sistema roditeljima i djeci sa Daun sindromom.\nIstim povodom 21. marta u Muzičkom paviljonu parka „Petar Kočić", organizovana je i manifestacija, kojoj su prisustvovala djeca i njihovi roditelji, prijatelji i saradnici. Manifestaciji je prisustvovao i gradonačelnik Banjaluke Slobodan Gavranović, koji je izrazio podršku udruženju „Svjetlice" i njihovom angažovanju na pomoći djeci sa Daun sindromom. Otvorena je i izložba prigodnih fotografija „Pruži mi ruku", autorke Lenke Keleman.\nU aktivnosti su se uključili i predstavnici Ombudsmana za djecu, kako bi izrazili svoju podršku djeci sa Daun sindromom i njihovim roditeljima.


Istraživanje CGO: 67 odsto građana Crne Gore smatra da je u Srebrenici počinjen genocid, 51 odsto se ne slaže sa stavom Leposavića - PORTAL REVIJE FOKUS\nVukanović je rekao da 84 odsto građana smatra da, s obzirom da ratni zločini ne zastarijevaju, svaki građanin Crne Gore koji je počinio ratni zločin mora biti sankcionisan. “Blizu dvije trećine građana, 63 odsto, je mišljenja da u Crnoj Gori i dalje postoje ideologije i politike koje su dovele do ratnih sukoba i zločina počinjenih tokom devesetih godina”, kazao je Vukanović. On je istakao da građani smatraju da se društveni subjekti i političke partije ne zalažu za tranzicionu pravdu i suočavanje s prošlošću, a prije svega to smatraju za sudstvo, tužilaštvo, policiju, opoziciju i predsjednika Crne Gore\nDa je u Srebrenici počinjen genocid smatra 67 odsto građana, dok se 51 odsto ne slaže sa stavom ministra pravde Vladimira Leposavića da je “spreman da prizna da je u Srebrenici počinjen genocid kada se to nedvosmisleno potvrdi”, pokazalao je istraživanje Centra za građansko obrazovanje (CGO) o znanju i percepciji građana o pitanjima ratnih zločina i tranzicione pravde.\n“Smatramo da ovakvi nastupi kakve smo imali do sada, apsolutno ne pomažu niti trenutnoj vlasti, niti crnogorskom međunarodnom ugledu”, kazao je savjetnik u CGO Miloš Vukanović.\nVukanović je rekao da 84 odsto građana smatra da, s obzirom da ratni zločini ne zastarijevaju, svaki građanin Crne Gore koji je počinio ratni zločin mora biti sankcionisan.\n“Blizu dvije trećine građana, 63 odsto, je mišljenja da u Crnoj Gori i dalje postoje ideologije i politike koje su dovele do ratnih sukoba i zločina počinjenih tokom devesetih godina”, kazao je Vukanović.\nOn je istakao da građani smatraju da se društveni subjekti i političke partije ne zalažu za tranzicionu pravdu i suočavanje s prošlošću, a prije svega to smatraju za sudstvo, tužilaštvo, policiju, opoziciju i predsjednika Crne Gore, prenose Vijesti.\n“Građani, njih 37 odsto, najviše izdvajaju nevladine organizacije kao društvene subjekte koji se zalažu za tranzicionu pravdu i suočavanje s prošlošću, a 35 odsto, možda iznenađujuće, vjerske zajednice”, kazao je Vukanović.\nOn je istakao da su građani podijeljenog mišljenja po pitanju zalaganja političkih partija i koalicija- GP URA i “Mir je naša nacija – Demokrate – Demos”.\n“Ostale partije su negativno ocijenjene”.\nIstraživanje je sprovedeno u sklopu projekta “Suočavanje s prošlošću za budućnost” koji CGO sprovodi uz finansijsku podrške Vlade SAD, kroz Biro američkog Stejt departmenta za borbu protiv međunarodne trgovine drogom i sprovođenje zakona (INL).\nFoto: Printscreen (dron.ba)\nTags: Centar za građansko obrazovanje (CGO)genocidistraživanjeratni zločiniSrebrenica\nPrethodna priča Mislili da imaju lak plijen: Htjeli ga opljačkati na pumpi, ali ih je "žrtva" rastjerala na genijalan način (VIDEO)\nSledeća priča “Srpski svet”, “Ruski svet” i genocid u Srebrenici\nTuča ispred rezidencije turskog ambasadora u Washingtonu: Erdoganovo obezbjeđenje napalo kurdske demonstrante? (VIDEO)\nPogledajte kako teku radovi na petlji Smokovac, na auto-putu Bar-Boljare (VIDEO)


! /Vučić: Ne volim nametnute odluke, ali s Bošnjacima moramo graditi bratske odnose / Radio Sarajevo\n25. 07. 2021. u 10:03:00 Radiosarajevo.ba\nPredsednik Srbije Aleksandar Vučić izjavio je da nije pristalica nametnutih odluka komentarišući odluku Visokog predstavnika u Bosni i Hercegovini o zabrani i kažnjavanju negiranja genocida i veličanja ratnih zločinaca.\n„Nametnute odluke nikada nikome nisu donele dobro, donele su samo podele“, rekao je Vučić u subotu uveče, 24. jula, prenosi Radio Slobodna Evropa.\nOn je dodao da još nije dobio analizu ove odluke od domaćih pravnih eksperata.\n„Važno je da prvo ukažem pijetet prema srebreničkim žrtvama i da kažem da je važno da sa Bošnjacima gradimo prijateljske i bratske odnose“, rekao je Vučić pre odgovora o odluci Viskog predstavnika.\n! / Vučić gostovao na televiziji, prikazano jezivo ubistvo u centru Beograda\n"Neki pripadnici naših naroda pravili su stvari kojima ne možemo da se ponosimo", dodao je.\nSnage Vojske Republike Srpske u julu 1995. godine ubile su oko 8.000 muškaraca i dečaka Bošnjaka u Srebrenici i okolini.\nZa te je zločine do sada osuđeno 47 osoba na više od 700 godina zatvora. Na doživotnu kaznu zatvora zbog genocida u Srebrenici osuđeni su i bivši vojni i politički lideri RS Ratko Mladić i Radovan Karadžić.\nVisoki predstavnik u Bosni i Hercegovini Valentin Inzko, koristeći Bonska ovlaštenja, nametnuo je 23. jula dopune u Krivičnom zakonu BiH kojima se zabranjuje i kažnjava negiranje genocida i veličanje ratnih zločinaca.\nTagovi: Aleksandar Vučić Valentin Inzko negiranje genocida\n... / Vučić najavio obraćanje u 21 sat: Novi jezivi snimci zločina klana Velje Nevolje\n! / Vučić je za 600 miliona eura (teoretski) mogao kupiti Mbappea, Ronalda, Messija...


Istraživački zadaci za veću kreativnost kroz finski obrazovni model - Najmodernija privatna osnovna škola u regionu\njana.gligic / / Blog, I-IV, Kombinovani, Nacionalni, Uncategorized, V-VIII / 08.10.2021\nUčenici Savremene putem dokazano uspešnog finskog nastavnog modela dolaze do novih saznanja\nNastava u kojoj se časovi smenjuju jedan za drugim ne postoji jer je Savremena škola u kojoj se na inovativan način primenjuje model finskog obrazovanja, uz koji se praktikuje međusobno povezivanje nastavnih sadržaja iz više nastavnih predmeta. Ovakav model nastave pruža veću dinamičnost i interdisciplinaran pristup određenoj problematici, pa samim tim doprinosi kvalitetnijem pomaku u nastavnom procesu.\nUčenici 3. razreda su u septembru imali različite istraživačke zadatke na temu „Šume”, gde su imali priliku da sami dolaze do različitih podataka i saznanja, pri čemu je njihova kreativnost i intelektualna radoznalost došla do izražaja, što potvrđuje da se u Savremenoj temeljno radi na pripremi dece za 21. vek.\nGRANICE IZMEĐU PREDMETA POSTAJU NEPRIMETNE, A ŠKOLA MESTO GDE SE RADO DOLAZI\nOvakav način rada omogućio je učenicima razumevanje suštine nastavnih sadržaja, usvajanje funkcionalnih znanja, njihovo uključivanje u planiranje, pripremanje i realizaciju aktivnosti i povećavanje zadovoljstva učenika.\nDeca se preko ovog tipa modela pripremaju za celoživotno učenje, a škola postaje interesantnije mesto gde učenici rado dolaze. Ovakva nastava je za učenike veoma stimulativna i podsticajna. Sadržaji koji su međusobno povezani doprinose znanju koje je celovito, vredno i upotrebljivo.\nOvde su granice između različitih predmeta ili disciplina izbrisane ili delimično neprimetne. Ova nastava ostvaruje smislene veze između sličnih aspekata različitih disciplina. Discipline se međusobno integrišu, prožimaju i sintetišu u novu celinu, koja je veća i značajnija od prostog zbira sastavnih elemenata (pojedinačnih predmeta, disciplina).\nZnanja se ne dele veštački na predmete i discipline, već se svet posmatra kao celina i na taj način i proučava, što pruža jedan celovit kontekst za učenje koji vodi ka većoj mogućnosti da se zapamte veze i da se rešavaju problemi. Najbolje se pamte i stiču informacije koje su povezane u smislenu mrežu značenja.\nFINSKO OBRAZOVANJE KAO GARANCIJA VISOKOG KVALITETA NASTAVE\nVeć dugo finsko obrazovanje širom sveta važi za najbolji školski sistem. Principi na kojima ovo obrazovanje počiva pripremaju učenike za uspešan život i rad u 21. veku tako što ih uče da budu radoznali, snalažljivi i hrabri u usvajanju novih znanja. Takođe, nastavnici koji rade u okviru ovakvog sistema su kreativni, posvećeni i uporni u nastojanju da svako dete usvoji ključna znanja i ostvari svoj pun potencijal u skladu sa svojim potrebama i afinitetima.\nSavremena je jedina škola u regionu koja, u saradnji sa finskom školom New Nordic School, zvanično svojim učenicima donosi finsko obrazovanje putem Nordic Baccalaureate programa. Savremeni osnovci na taj način dobijaju prestižnu kombinaciju najboljih elemenata domaćeg, finskog i međunarodnog obrazovanja.\nSigurni smo da će savremeni osnovci postati ljudi koji će, u svetu neizvesne budućnosti, uspeti da osvoje svoje mesto pod suncem.


Ustavni sud BiH zabranio naplatu potraživanja od Alumine - Akta.ba\nUstavni sud BiH zabranio naplatu potraživanja od Alumine\nSudska odluka je stupila na snagu odmah, te se postupak u pogledu bilo kakve naplate na pokretnim, nepokretnim stvarima ili novčanim sredstvima.\n12.07.2017. 09:07 / Izvor: Fena\nUstavni sud BiH je na sjednici 6. jula ove godine donio Odluku o privremenoj mjeri kojom se nalaže Osnovnom sudu u Zvorniku da ne provodi postupak izvršenja koji firma“ „Pavgord“ iz Foče vodi protiv zvorničke „Alumine“.\nSudska odluka je stupila na snagu odmah, te se postupak u pogledu bilo kakve naplate na pokretnim, nepokretnim stvarima ili novčanim sredstvima, protiv „Alumine“ ne može provoditi, saopćeno je danas iz zvorničkog preduzeća.\nUstavni sud BiH je tu odluku donio po apelaciji „Alumine“ kojom se tražilo poništavanje odluka Osnovnog suda u Zvorniku i Okružnog suda u Bijeljini, po osnovu kojih je „Pavgord“, uveden u izvršni postupak umjesto „Ukio banke“, bivših litvanskih vlasnika Fabrike glinice „Birač“, u stečaju, čija je „Alumina“ jedna od firmi.\nIz „Alumine“ navode da su i ranije isticali da je Osnovni sud u Zvorniku u ovom izvršenju donosio teško razumljive odluke, među kojima je i odluka kojom se „Pavgord“ uvodi u izvršenje iako je u ranijem postupku to bilo pravnosnažno zabranjeno.\nAdvokat kompanije „Alumina“ Vladimir Milošević rekao je danas da nema sumnje da je Ustavni sud BiH uvidio opasnost od nastavka izvršenja koje je vodio „Pavgord“ protiv „Alumine“, te je u tom pogledu, a po prijedlogu zvorničke firme i sam intervenisao i donio privremenu mjeru zabrane.\n-Sve dok Ustavni sud BiH ne odluči konačno o apelaciji 'Alumine', kojom se traži poništenje odluka kojima je 'Pavgord' uveden u izvršni postupak, Sud u Zvorniku neće biti u mogućnosti da provodi to izvršenje - kaže advokat Milošević, saopćeno je iz "Alumine".\nU menadžmentu “Alumine” ističu da odluka Ustavnog suda BiH ima značajan efekat na poslovanje fabrike, te da kupci i dobavljači, kao i banke mogu biti sigurni u kredibilitet kompanije.\nFirma "Pavgord" iz Foče podnijela je ranije zahtjev za nastavak izvršnog postupka protiv "Alumine" iz Zvornika i to prodajom pokretne i nepokretne imovine.\n"Pavgord" je ranije otkupio potraživanja Ukio banke od Fabrike glice "Birač" i sada pokušava da ih naplati od njene kćerke firme "Alumine".\nOva firma, u vlasništvu fočanskog biznismena Gordana Pavlovića je, na osnovu sudskog rješenja 12. aprila blokirala račune "Alumine", pokušavajući od nje da naplati 155 miliona KM koje potražuje od "Birča" u stečaju.\nMeđutim, račun je deblokiran 26. aprila nakon sastanka u Vladi RS na kojem je dogovoreno da povjerioci "Birča" pokušaju da postignu dogovor sa "Pavgordom" u roku od 60 dana.\nPotraživanja litvanske Ukio banke u iznosu od 155 miliona KM od "Birča", koja je kupio "Pavgord", nije priznao stečajni upravnik Lazo Đurđević, a "Pavgord" je ranije na osnovu sudskog rješenja pokrenuo izvršni postupak protiv "Alumine".\n#Okružni sud u Bijeljini\nVišković: Privreda se intenzivno oporavlja\nVuka Karadžića 3 Bijeljina


Dokumentarac Duff McKagan-a "It's So Easy And Other Lies" počinje da se emituje - UZOR - Udruženje Za Očuvanje Rock-a\nObjavljeno u: Izdvajamo 26. maj 2016.\tveličina teksta\tSmanji veličinu teksta Povećaj veličinu teksta Medije\nFilm će biti prikazan u 50 gradova pre samog njegovog emitovanja u Los Anđelesu 3. juna. Dokumentarac se fokusira na McKagan-a koji prenosi svoju životnu priču na živom nastupu u poznatoj dvorani Mur, u Sijetlu 2013.\nUz ekskluzivne stare snimke ovaj autorski dokumentarac opisuje njegov veliki uspon do bogatstva i slave, njegove gotovo fatalne borbe sa zavisnošću od alkohola i droge i njegovu neverovatnu transformaciju. Dokumentarac prikazuje i intervjue sa mnogim rok zvezdama koji su zajedno sa njim postigli ogroman uspeh i intervjue sa ljudima koji su ga inspirisali da prebrodi svoje zavisnosti. Svojim prepoznatljivim iskrenim glasom Duff vodi publiku na dramatično putovanje kroz tamnu stranu rokenrola sve do njene svetle tačke.\nNjegove ranije izdate knjige opisuju ne samo njegov život već i iskustvo i mudrost koju je stekao tokom karijere sa Guns N' Roses preko skidanja sa droge i alkohola sve do osnivanja porodice sa njegovom suprugom supermodelom.\nSam McKagan kaže da je najbolja stvar u tome što ste trezni to "što možete da se probudite, popijete kafu i što ste pritom svesni šta se dešava oko vas i istovremeno se osećate udobno u svojoj koži" i dodaje da je "sam čin buđenja najbolja stvar".\nDokumentarac izlazi samo tri nedelje pre letnje turneje po Severnoj Americi delimično ujedinjenog Guns N' Roses-a.\nViše iz ove kategorije « ROK BULEVAR - Koncert u beogradskom Domu omladine\tShe brought me gasoline - Novi singl sa dve pesme »


KIRKOLINA ČAJ ZA MRŠAVLJENJE 100G | Apoteka Valerijana\nAktivni sastojci lekovitog bilja poboljšavaju fiziološke funkcije digestivnog trakta i doprinose boljem metabolizmu masnih materija. Efekti se manifestuju u vidu pojačanog čišćenja organizma i eliminacije tečnosti sa produktima metabolizma. Redovnom upotrebom ovog čaja uz kontrolisanu ishranu dolazi do efikasnog smanjenja telesne mase. Sastojci: Frangulae cortex 25%, Melissae folium 25%, Sambuci flos 15%, Sennae folium 10%, Equisitae herba 10%, Betulae folium 5%, Salviae folium 5%, Gramini rhisoma 5%Upozorenja: Trudnice i žene u periodu laktacije mogu upotrebljavati čaj samo uz savet lekaraNačin korišćenja: Supenu kašiku čaja preliti sa 2 dcl ključale vode, posle 10 minuta procediti. Piti 3 puta dnevno po 2 dcl nezaslađenog čaja posle svakog obroka umesto vode Pakovanje: 100g


Dačić: Srbija nije sposobna da zaštiti svoje državne interese bez pomoći Rusije | Insajder\nDačić: Srbija nije sposobna da zaštiti svoje državne interese bez pomoći Rusije\nMinistar spoljnih poslova Ivica Dačić izjavio je na današnjem sastanku sa šefom ruske diplomatije Sergejem Lavrovom kako Srbija bez konsultacija sa Rusijom neće povlačiti nikakve poteze o trajnom rešenju Kosova, dodajući kako Srbija ne može da zaštiti svoje interese bez pomoći Rusije.\n"Srbija nije sposobna da zaštiti svoje državne interese bez pomoći Ruske Federacije", rekao je Dačić u Moskvi i dodao kako je "Rusija najveći prijatelj" i članica Saveta bezbednosti UN.\nŠef ruske diplomatije Sergej Lavrov potvrdio je danas da Moskva insistira na realizaciji Rezolucije 1244 Saveta bezbednosti UN, koja podrazumeva direktan dijalog Beograda i Prištine i poštovanje celovitosti Srbije.\n"U tim okvirima, mi ćemo na svaki mogući način doprinositi nalaženju rešenja. A koje konkretno rešenje Rusija može da podrži? Ističem da smo mi po izjavama predsednika Vladimira Putina, na nivou Ministarstva spoljnih poslova više puta isticali da ćemo prihvatiti bilo koje rešenje koje odgovara Srbiji. I tačka", izjavio je Lavrov.\nOn je, komentarišući spoljnu politiku Beograda, poručio i da poštuje odluku Srbije da bude vojno-neutralna država, što, prema njegovoj oceni, doprinosi miru i stabilnosti u Evropi.\nNa današnjem sastanku dogovoren je i susret Vladimira Putina i Aleksandra Vučića krajem meseca, tokom samita u Pekingu.\nŠef ruske diplomatije je izjavio i da očekuje nastavak pritisaka administracije SAD na Beograd u rešavanju kosovskog problema, ne bi li se dostiglo "što je moguće više" do sledećih izbora.\nDačić i Lavrov su potpisali međuvladin program saradnje u oblasti kulture, obrazovanja, nauke, sporta i omladinske politike za naredne dve godine.


Otvaranje dva nova pogona u Srebrenici\nOpćina Srebrenica potpisala je poslovne ugovore s dva nova investitora koji planiraju da otvore svoje proizvodne pogone u tom gradu.\nRok do 5.maja\nPorezna uprava Federacije BiH podsjeća porezne obveznike da je do isteka roka za otpis zateznih kamata ostalo još 40 dana i poziva obveznike koji imaju dugovanja po osnovu javnih prihoda nastala sa 31. decembrom 2016. da do 5. maja 2019. iskoriste pogodnosti Zakona o izmjenama i dopunama Zakona o visini stope zatezne kamate na javne prihode i oslobode se zateznih kamata.\nPrijave u naredna dva dana\n“Poduzetne samohrane mame”\nFondacija 787 je otvorila poziv za samohrane majke sa šireg područja Sarajeva i Istočnog Sarajeva koje imaju hobi ili ideju koju bi željele razviti u održivi biznis, da učestvuju u programu “Poduzetne samohrane mame”.\nPorezna uprava Federacije BiH (PU FBiH) je podsjetila porezne obveznike i građane da je krajnji rok za podnošenje godišnje prijave poreza na dohodak (Obrasca GPD-1051) i prijave poreza na dobit za 2018. godinu 1. april 2019. godine.\nEdukacije o ishrani muznih krava\nU saradnji sa Ministarstvom poljoprivrede, vodoprivrede i šumarstva RS-a i Savjetodovnom službom, edukacije će se održati Gradiškoj, Prnjavoru, Modriči, Bijeljini i Kozarskoj Dubici.\n25. aprila u Sarajevu\nKonferencija 'Učinak brzorastućih kompanija na bh. ekonomiju'\nBrzorastuće kompanije u BiH u 2017. zaposlile 71.070 radnika, te ostvarile izvoz od 1,9 milijardi KM.\nZabilježen pad nezaposlenosti\nBroj nezaposlenih osoba manji je za 1.828 ili 0,42%. Od ukupnog broja osoba koje traže posao, 241.941 ili 55,82% su žene, saopćeno je iz Agencija za rad i zapošljavanje BiH.


Svetsko prvenstvo će obezbediti Rusiji petogodišnji rast BDP-a - 26.04.2018, Sputnik Srbija\nOdržavanje Svetskog prvenstva u fudbalu FIFA 2018. obezbediće rast ruskog BDP-a u narednih pet godina. To je izjavio generalni direktor organizacionog komiteta... 26.04.2018, Sputnik Srbija\n© Sputnik / Iliya PitalevStadion "Rostov arena" u Rostovu na Donu\nOdržavanje Svetskog prvenstva u fudbalu FIFA 2018. obezbediće rast ruskog BDP-a u narednih pet godina. To je izjavio generalni direktor organizacionog komiteta „Rusija 2018“ Aleksej Sorokin.\n„Očekujemo da će se impuls razvoja produžiti minimalno na sledećih pet godina, da će obezbediti rast dodatnog BDP-a na nivo od 210 milijardi rubalja i rast zaposlenosti do 240.000 ljudi godišnje“, rekao je Sorokin na predstavljanju istraživanja uticaja šampionata na ekonomsku, socijalnu i ekološku sferu Rusije.\nPrema njegovim rečima, sumarni ekonomski efekat tokom priprema Svetskog prvenstva dostigao je 867 milijardi rubalja, ili blizu 1 odsto godišnjeg BDP-a Ruske Federacije. Pored toga, otvoreno je blizu 220.000 radnih mesta.\nSorokin je dodao da su tokom priprema i istraživanja korišćeni programi Vlade Ruske Federacije, „Rosstata“ i kompanije „Makinzi“.\n„Istraživanje ćemo dovesti do kraja nakon Svetskog prvenstva, a konačne rezultate ćemo objaviti u septembru sledeće godine“, dodao je generalni direktor organizacionog komiteta „Rusija 2018“.


Madona uvela pravila na svojim koncertima, fanovi u šoku! – Gloria\nMadona se vredno priprema za svoju turneju „Madam X“, ali je organizatorima postavila ozbiljan uslov – na koncertima nisu dozvoljeni mobilni telefoni!\n– Upotreba mobilnih telefona, pametnih satova, dodataka, kamera ili uređaja za snimanje neće biti dozvoljena. Unapred morate rezervisati svoja sedišta pre nego što uđete u zgradu i nećete moći da pristupite mobilnim kartama nakon što budu skenirane – glasi u poruci.\nNavodno, razlog ove pevačicine odluke je taj što želi da publika doživi pravo iskustvo bez telefona. Međutim, izgleda da je ipak glavni razlog zabrane snimanja njenih koncerata taj što je dobila negativne kritike na račun svog pevanja na ovogodišnjoj Evroviziji, prenosi Kurir.


Podgorica: Predstavnici vlasti i opozicije čestitali pravoslavni Božić\nPredstavnici crnogorske vlasti i opozicije čestitali su danas građanima, sveštenstvu, monaštvu i crkvenim velikodostojnicima Badnji dan i Božić. Predsednik crnogorske Skupštine Ranko Krivokapić čestitao je Božić mitropolitima Crnogorske i Srpske pravoslavne crkve, Mihailu i Amfilohiju, kao i pripadnicima drugih pravoslavnih crkava u Crnoj Gori, sveštenstvu i građanima pravoslavne veroispovesti.\n"Neka nam najveći hrišćanski praznik podari snagu da izbrišemo razlike i posvetimo se Crnoj Gori na njenom putu evropske budućnosti. Posvetimo u ovim svetim danima pažnju porodicama i prijateljima, a onima koji misle drugačije od nas pošaljimo poruke mira i ljubavi", naveo je on.\nPredsednik Demokratske partije socijalista Milo đukanović čestitao je Božić vernicima, sveštenstvu i građanima pravoslavne veroispovesti.\n"Božićni dani predstavljaju simbol sloge, ljubavi, međusobnog razumevanja i uvažavanja i obavezuju na uzajamno poštovanje, afirmisanje sloge i zajedništva među ljudima, snaže veru u bolji život i opšte dobro", naveo je đukanović.\nLider Srpske liste Andrija Mandić čestitao je božićne praznike patrijarhu srpskom Pavlu, mitropolitu Crnogorsko-primorskom Amfilohiju, kao i episkopima Joanikiju, Filaretu, Grigoriju i Jovanu i svim pravoslavnim vernicima.\nČestitajući Božić patrijarhu, Mandić je poželeo i da "nas Božić učvrsti u veri i pomogne da odolimo brojnim iskušenjima, koja su danas najviše izražena na našem stradalnom Kosovu i Metohiji".\nPredsednik Socijalističke narodne partije Srđan Milić čestitao je Badnji dan i Božić mitropolitu crnogorsko-primorskom Amfilohiju, kao i episkopima Joanikiju, Filaretu, Grigoriju i Jovanu, jereju podgoričkom Veliboru Džomiću i svim pravoslavnim vernicima.\nOn je poželio da Božićni dani donesu radost, duhovni mir, vrline i vrednosti, spajajući Boga i zemlju, ljude sa Bogom i ljude jedne sa drugima.\nPravoslavnim vernicima, sveštenstvu i poštovaocima pravoslavne crkve Badnji dan i Božić čestitao je i potpredsednik Socijaldemokratske partije Ivan Brajović. I predsednica Hrvatske građanske inicijative Marija Vučinović čestitala je Božić vernicima pravoslavne veroispovesti.


Alen Grinspen već 18 godina jedan od najuticajnijih ekonomista na svetu\nMandat Grinspena istiće januara iduće godine što je izazvalo nagadjanja o tome ko će ga naslediti. Alen Grinspen je dobio visoke ocene većine ekonomista zbog održavanja stabilnosti američkog finansijskog sistema kroz nekoliko teških kriznih perioda. Na primer, nakon terorističkih napada septembra 2001. godine, kada je panika investitora dovela do velikog pada cena akcija, Grinspen je pružio uveravanje finansijskm tržištima da će Uprava federalnih rezervi učiniti sve što je potrebno da bi održala stabilnost bankarskog sistema. Alis Rivlin, koja je bila podpredsednik Upravnog odbora Federalnog rezervnog sistema kada je Grinspen bio predsednik, kaže da je on posebno snažan i efikasan kada je suočen sa značajinim izazovima.\n“Grinspen je došao na taj položaj u teška vremena nešto pre velikog kraha berze 1987. godine. On je takodje morao da se uhvati u koštac sa krahom berze 2000. godine i katastrofom nakon terorističkih napada 11. septembra 2001. godine. To su bili periodi velikog iskušenja Uprave federalnih rezervi, kao što je bila i azijska finansijska kriza krajem 1990-tih godina. On je dobio odlične ocene zbog svoje fleksibilnosti, razumnosti, neideološkog i kategoričnog upravljanja Upravom federalnih rezervi.”\nUpravu federalnih rezervi, ili centralnu banku, osnovao je Kongres 1913. godine, nakon niza bankarskih promašaja i finansijskih panika, koje su dovele do zatvaranja na hiljade banaka širom Amerike. Upravi federalnih rezervi su data široka ovlašćenja da donosi odluke, koje omogučavaju stvaranje radnih mesta i održavaju stabilnost cena, kao i da obezbede stabilnost američkog bankaraskog i finansijskog sistema.\nPredsednik Ronald Regan je 1987. godine imenovao Alena Grinspena da završi prekinuti mandat Pola Vokera. Sposobnost Grinspena da pomogne oporavak zemlje od kraha berze u oktobru te godine zagarantovala mu je poštovanje finansijske zajednice. Mnogi analitičari kažu da je njegova efikasnost da zadrži inflaciju na niskom nivou doprinela njegovoj verodostojnosti.\nEkonomista Lajl Gramli, bivši član Upravnog odbora Federalnih rezervi nazvao je Grinspena ”velikim bankarom institucije”.\n“Glvni uspeh Grinspena je postizanje stabilnosti cena, što je niz godina bio cilj Uprave federlanih rezervi. Već smo se uverili u korisnost toga. Rapidno rastuće cene nafte nisu se prelile u veću inflaciju, već je kontorlisana. Grinspen je izvanredan u rešavanju kriznih situacija.”\nUprava federalnih rezervi je ustvari nezavisna Centrlana banka, čije odluke ne mora da potvrdi bilo ko u vladi. Medjutim, predsednik imenuje upravni odbor, a potvrdjuje ga Senat.\nAlen Grinspen, stekao je poverenje i poštovanje finansijske zajednice. Ekonomisti sa nestrpljenjem očekuju na imenovanje naslednika Grinspena.\nEkonomista Alis Rivlin, koja je danas saradnica instituta Brukings u Vašingtonu, izjavila je da će se pomno pratiti rad svakog ko bude naseldio Grinspena.\n“Ta osoba neće imati Grinspenovu reputaciju, koju će ona morati da izgradi. Medjutim, ima dosta ljudi koji bi mogli da popune to mesto.”\nZa Alana Grinspena je rečeno da je briljantan ekonomista i medju najvećim monetarnim teoretičarima za poslednjih 100 godiona. Većina ekonomista kaže da će njegovu pribranost i čvrstu ruku na čelu najuticajnije finansijske institucije na svetu bite teško, ali ne i nemoguće, nadoknaditi. Bela kuća nije izdala zvanično saopštenje o mogućem nasledniku.


Shawn Mendes predstavlja novi singl “In My Blood” - Hej! magazin\nnova pesma izdvajamo\nStars\t March 22, 2018\t No Comments\nShawn Mendes predstavlja novi singl “In My Blood”\n“In My Blood” je prvi singl sa njegovog predstojećeg albuma, ali takođe označava prvu numeru koju je predstavio publici od super-popularnog hita “There’s Nothing Holdin’ Me Back ”. Mendes je u februaru ove godine preko društvenih mreža najavio novu muziku, kojom će zasigurno napraviti pometnju među velikim brojem fanova.\nTekst numere “In My Blood” govori o njegovim unutrašnjim borbama i nesigurnostima sa kojima se susretao tokom života. “Ova pesma predstavlja moju najdražu pesmu koju sam napisao do sada, i nadam se da će vam se svideti, zajedno sa novom muzikom koja stiže ubrzo” – izjavio je Mendes.\nNjegovo predstojeće studijsko izdanje će biti treće po redu, a prati uspešne albume “Handwritten” iz 2015. godine, i “Illuminate” iz 2016. godine.\nShawn Mendes postao je popularan na nekadašnjoj društvenoj mreži “Vine” radeći obrade već poznatih pesama, čime je zadobio mnoštvo pratilaca širom sveta. Praćen novonastalom slavom, Mendes odlučuje da se posveti pravljenju sopstvene muzike. Postao je ponosni vlasnik brojnih nagrada, a neki od njegovih najpopularnijih singlova “Treat You Better”, “Stitches”, “Mercy” i “There’s Nothing Holdin’ Me Back” proslavili su ga kao jednog od najslušanijih pop muzičara današnjice.\nSingl “In My Blood” srpskoj publici dostupan je u digitalnom obliku, putem Deezer i Google Play servisa.


Najavljen tender za prvi radarski sistem za protivgradnu zaštitu u Srbiji | Energetski portal Srbije\nNajavljen tender za prvi radarski sistem za protivgradnu zaštitu u Srbiji\n17.06. 2018 Vesti | Srbija\nPredsednica Vlade Republike Srbije Ana Brnabić posetila je prekjuče opštinu Topola, u kojoj je zbog nevremena i grada proglašena vanredna situacija, i tom prilikom najavila da će u narednim danima biti raspisan tender za prvi radarski sistem za protivgradnu zaštitu u Srbiji.\nBrnabić je podsetila na to da je Vlada na poslednjoj sednici donela odluku da formira Komisiju za procenu i sanaciju štete koja će održati sastanak u ponedeljak, 18. juna, kako bi se videlo šta treba da se uradi po pitanju ovih vremenskih nepogoda.\nPrema njenim rečima, članovi Komisije su predstavnici ministarstava finansija, trgovine, turizma i telekomunikacija, državne uprave i lokalne samouprave, MUP-a i Kancelarije za javna ulaganja.\nDrugi problem je, kako je navela, taj što nema dovoljno dobre regionalne saradnje sa Bosnom i Hercegovinom, Republikom Srpskom i Hrvatskom kada je u pitanju protivgradna zaštita, na čemu mora da se radi.\nOblaci kada dođu nad Srbiju, koliko god raketa da se ispali, ne mogu da spreče grad i štetu. To je nešto što realno moramo ove godine da rešimo, rekla je premijerka i poručila stanovnicima Topole kojima su uništeni zasadi voća da je Vlada uz njih.\nOna je ocenila da je očigledno postoji loša komunikacija između Republičkog hidrometeorološkog zavoda (RHMZ) i protivgradnih stanica za ispaljivanje raketa, zbog čega je pozvala delegaciju opštine Topola na sastanak sledeće nedelje sa ministrom poljoprivrede i direktorom RHMZ-a kako bi se videlo o čemu se tu radi.\nPremijerka je podvukla da će Komisija procenjivati štetu u svim opštinama pogođenim nevremenom, tako da sve lokalne samouprave mogu da očekuju pomoć.\nPoljoprivrednici su premijerki preneli da su štete na zasadima ogromne, budući da je gotovo svaka parcela bila zahvaćena gradom, a neke će štetu osetiti i naredne godine.\nPredsednik Skupštine opštine Topola Dragan Jovanović rekao je da je od 6.500 hektara pod voćem 85 odsto nastradalo, upozorivši na to da preliminarne procene štete kažu da je šteta u toj opštini veća od 20 miliona evra.\nJovanović je, izrazivši zahvalnost premijerki na poseti, rekao da je njen dolazak ohrabrenje i da pokazuje da će moći da se pomogne ljudima, a da se stvari koje su se desile ne ponavljaju.


Dobre ekonomske rezultate privremeno prekinula pandemija | MINA\nNaslovnica Glavna vijest Dobre ekonomske rezultate privremeno prekinula pandemija\nPodgorica, (MINA-BUSINESS) – Prosječna stopa rasta crnogorske ekonomije će, prema sadašnjoj projekciji, za period od ove do 2023. godine iznositi 1,4 odsto, pri čemu će dobri ekonomski rezultati biti privremeno prekinuti usljed pandemije koronavirusa, pokazuju Vladine Smjernice makroekonomske i fiskalne politike.\nVlada je u četvrtak, bez održavanja sjednice, usvojila Smjernice makroekonomske i fiskalne politike za period od ove do 2023. godine, u kojima je konstatovano da će dobri rezultati Crne Gore na ekonomskom planu u protekle tri godine privremeno biti prekinuti usljed simetričnog eksternog šoka na ekonomije širom svijeta, izazvanog pandemijom virusa Covid-19.\n„Prosječna stopa rasta crnogorske ekonomije u prethodne tri godine iznosila je 4,4 odsto, dok će, prema sadašnjoj projekciji, u periodu od ove do 2023. godine iznositi 1,4 odsto, kao posljedica procijenjenog pada bruto domaćeg proizvoda (BDP) od 6,8 odsto u ovoj godini, a potom snažnijeg oporavka i privrednog rasta po prosječnoj stopi od 4,2 odsto u naredne tri godine“, navodi se u saopštenju.\nVlada je takođe usvojila Proljećnu analizu makroekonomskih kretanja i strukturnih reformi za ovu godinu.\n„Prema preliminarnim kvartalnim podacima Uprave za statistiku, bruto domaći proizvod (BDP) u prošloj godini iznosio je 4,91 milijardu EUR, uz realni rast od 3,6 odsto, pod uticajem snažnog rasta u turizmu, građevinarstvu, saobraćaju, maloprodaji i poljoprivredi“, kazali su iz Vade.\nU prvom kvartalu ove godine ostvaren je realni rast BDP-a od 2,7 odsto, na što je djelimično uticalo i uvođenje mjera na suzbijanju uticaja Covid-19. Međutim, u drugom kvartalu je došlo do uvođenja radikalnijih mjera za sprječavanje zdravstvene krize, što je u mnogome uticalo na ekonomska kretanja, koja će u nastavku godine i narednom periodu biti pod uticajem pandemije Covid-19 i sveukupnog odgovora države na zdravstvenu i ekonomsku krizu.\n„Finansijski sektor u prošloj godini karakteriše visoka likvidnost i adekvatna kapitalizovanost, uz očuvanu stabilnost bankarskog sektora i poboljšanje agregatnih finansijskih i monetarnih parametara. U prošloj godini deficit centralnog budžeta iznosio je 143,6 miliona EUR ili 2,98 odsto BDP-a, i niži je 15 odsto od deficita ostvarenog u 2018“, navodi se u saopštenju.\n„Iako su u prethodnom periodu ostvarene značajne stope rasta ekonomije, razvojni model, u mjeri mogućeg, treba prilagođavati i usmjeravati na one sektore za koje Crna Gora ima nedovoljno iskorišćene resurse i u kojima je moguće ostvariti visok stepen produktivnosti – prerađivačke industrije, poljoprivredna proizvodnja i stočarstvo i energetika, čime će se, uz adekvatnu primjenu digitalnih tehnologija u svim sferama društveno-ekonomskog razvoja, uticati na jačanje konkurentnosti crnogorske ekonomije i obezbijediti uslovi za smanjenje uticaja negativnih pojava na nacionalnom, regionalnom i globalnom nivou“, rekli su iz Vlade.\nVlada je usvojila Informaciju o prvom izvještaju o nalazima činjeničnog stanja koje je pripremilo društvo za reviziju, Crowe MNE, u vezi sa realizacijom gradnje hotela Kraljičina plaža u Miločeru, po mješovitom modelu poslovanja.\n„Radi se o planiranoj investiciji u izgradnju hotelskog kompleksa kategorije pet zvjezdica u Miločeru sa 126 smještajnih jedinice, predračunske vrijednosti 73 miliona EUR, a namjera investitora je da u okviru hotela sa mješovitim modelom poslovanja otvori novih 229 radnih mjesta“, navodi se u saopštenju.\nKontrolor je u izvještaju konstatovao da je Adriatic Properties u svrhu realizacije projekta, u izvještajnom periodu utrošio 3,97 miliona EUR na izvođenje pripremnih, odnosno zemljanih, betonskih, armirano-betonskih, instalacije i drugih radova, kao i radova na gradnji objekta i uređenja terena, te drugih pratećih aktivnosti.\nU izvještaju je konstatovano i da je investitor prije izvještajnog perioda u projekat uložio oko 4,01 milion EUR, što u ukupnom predstavlja ulaganje u projekat od 7,98 miliona EUR.\n„U sklopu redovnih aktivnosti iz nadležnosti Ministarstva, obavljena je inspekcijska kontrola prijave građenja i konstatovano da je dostavljena sva potrebna dokumentacija, čime je ispunjen uslov za izvođenje radova propisan članom Zakona o planiranju prostora“, rekli su iz Vlade.\nVlada je donijela Plan koncesija za korišćenje vodotoka za izgradnju hidroelektrana u Crnoj Gori za ovu godinu, kojim je predviđena dodjela samo jedne koncesije i to na rijeci Komarnici za potrebe izgradje hidroelektrane Komarnica.\n„Osim toga vodotoka, Vlada za ovu godinu ne predviđa dodjelu koncesija za potrebe gradnje drugih mikro, malih i velikih hidroelektrana. Predmet koncesije je projektovanje, izgradnja, korišćenje i održavanje hidroelektrane Komarnica“, navodi se u saopštenju.\nU skladu sa zakonom, koncesija će biti direktno dodijeljena Elektroprivredi (EPCG), kao akcionarskom društvu u kojem država posjeduje 88,66 odsto akcija i samostalno imenuje sve članove organa upravljanja.\n„Realizacija ovog projekta će omogućiti višenamjensko korišćenje hidroakumulacije u svrhu energetskog snabdijevanja, vodosnabdijevanja, poboljšanje uslova razvoja poljoprivrede i turizma u okruženju, kao i dalji razvoj saobraćajne i ostale infrastrukture, kako bi se doprinijelo ukupnom privrednom razvoju područja u kontaktnoj zoni hidroakumulacije“, dodaje se u saopštenju.\nVlada je usvojila Informaciju u vezi realizacije ugovora o koncesiji na osnovu energetske dozvole za izgradnju male hidroelektrane Pecka na dijelu vodotoka Pecka rijeka i prihvatila Predlog ugovora o koncesiji na osnovu energetske dozvole za izgradnju mHE. Na osnovu novog predloga usaglašeno je da krajnji rok za završetak faze izgradnje, do kad je koncesionar dužan da dobije upotrebnu dozvolu bude 31. decembar.\nVlada je donijela Odluku o utvrđivanju javnog interesa za eksproprijaciju nepokretnosti radi izgradnje deset kilovoltnog (KV) podzemnog kablovskog voda od rasklopnog postrojenja do ugaono-zateznog stuba u trasi dalekovoda izvod Slatina u Mojkovcu.\n„Time će se stvoriti uslovi za dobijanje građevinske dozvole za projekat koji će obezbijediti sigurnije i kvalitetnije snabdijevanje električnom energijom potrošača sa ovog prostora. Prema izvještaju Komisije Uprave za nekretnine, procijenjena vrijednost tih nepokretnosti iznosi 1,54 hiljade EUR“, precizira se u saopštenju.\nVlada je utvrdila Predlog izmjena i dopuna Zakona o naučnoistraživačkoj djelatnosti, koji bi trebalo da omogući kvalitetniji i efikasniji rad Savjeta za naučnoistraživačku djelatnost, kao i podsticanje kvaliteta naučnoistraživačkog rada dodjelom nagrada za naučna dostignuća.\nUsvojena je Informacija o zaključku Upravnog odbora Morskog dobra. Vlada je zadužila Morsko dobro da pripremi izmjenu Plana korišćenja sredstava tog preduzeća za ovu godinu, u skladu sa zaključkom Upravnog odbora o umanjenju ugovorene naknade za korišćenje morskog dobra za ovu godinu, u cilju ublažavanja posljedica prouzrokovanih koronavirusom.\n„Ugovorena godišnja naknada za korišenje morskog dobra korisnicima/zakupcima koji obavljaju sezonsku djelatnost na kupalištima, privremenim lokacijama, pristaništima u zoni morskog dobra za maj i jun umanjuje se u visini od 30 odsto“, rekli su iz Vlade.\nKorisnici morskog dobra čiji su hotelski objekti određeni za potrebe karantina oslobađaju se u cjelini obaveze plaćanja ugovorene godišnje naknade za ovu godinu. Korisnicima privremenih ugostiteljskih objekata-restorana u zoni morskog dobra koji obavljaju djelatnost tokom čitave godine umanje se godišnja naknada za period od 90 dana odnosno za period kada su ugostiteljski objekti bili zatvoreni u visini od 20 odsto.\nUsvojen je Izvještaj o realizaciji akcionog plana za unaprijeđenje poslovnog ambijenta, u izabranim oblastima, koji obuhvata 26 aktivnosti.\n„U izvještajnom periodu od 1. marta do 1. jula realizovano je 29 odsto aktivnosti, u kontinuitetu se realizuju 55 odsto, dok realizacija 16 odsto aktivnosti nije otpočela. Ocijenjeno je da je stepen realizacije u odnosu na prethodni period izvještavanja povećan i zaduženi su nosioci aktivnosti i odgovorna lica da intenziviraju aktivnosti na ispunjavanju obaveza, u skladu sa ranije definisanim rokovima“, navodi se u saopštenju.\nVlada je utvrdila Nacrt izmjena i dopuna Državne studije lokacije Rt Đeran – Port Milena u Ulcinju sa programom održavanja javne rasprave, u trajanju od 15 radnih dana.\n„Javna rasprava će trajati 15 radnih dana od oglašavanja u jednom dnevnom štampanom mediju koji se izdaje i distribuira na teritoriji Crne Gore i na internet stranici Ministarstva održivog razvoja i turizma“, navodi se u saopštenju.\nU zahvatu plana, vodene površine iznose 52,1 hektara, a površina kopnenog dijela plana 74,36 hektara. Ukupna površina zahvata plana je 126,46 hektara.\n„Cilj i osnovno planersko opredjeljenje pri formiranju urbanističkog koncepta bilo je preispitivanje mogućnosti ucrtavanja ribarske luke i marine na lokaciji Rt Đeran, preispitivanje položaja i broja vezova za barke duž kanala Port Milena, planiranje površine za stambene, turističke, centralne i javne sadržaje, i razne oblike urbanog zelenila, kao i očuvanje autentičnog pejzaža rta i kanala sa kalimerama“, objasnili su iz Vlade.\nVlada je donijela Odluku o davanju šuma u državnoj svojini na korišćenje podajom drveta u dubećem stanju u Rožajama, Beranama, Pljevljima, Nikšiću i Plužinama.\n„Odlukom je obuhvaćena opožarena drvna masa u požarima koji su zahvatili šume u Opštini Rožaje početkom ove godine, kao i drvna masa nastala usljed djelovanja olujnog vjetra. Uklanjanjem ove drvne mase djelovalo bi se u pravcu sanacije posledica nepogoda na šumu, i uticalo na smanjenje negativnih uticaja na okolinu, koji mogu da se u suprotnom pojave usljed pojave biljnih bolesti i insekata“, kazali su iz Vlade.\nProdaja drveta sprovešće se u postupku javnog nadmetanja /aukcijska prodaja/ putem javnog poziva.\nVlada je donijela odluku o raspodjeli dobiti Monteputa za prošlu godinu, pa je raspodijelila sredstva u vrijednosti od 70 odsto ostvarene neto dobiti za prošlu godinu od 869,2 hiljade EUR.\n„Podgoričkom košarkaškom klubu Budućnost dodijeljeno je 350 hiljada EUR, Nikčićkom košarkaškom klubu Sutjeska 50 hiljada EUR, Mjesnoj zajednici Crmnica za plaćanje putarine kroz tunel Sozina 30 hiljada EUR i državnom budžetu 439,22 hiljade EUR“, navodi se u saopštenju.\nOstatak od 30 odsto iznosa ostvarene neto dobiti, odnosno 372,52 hiljade EUR raspodjelile su se za potrebe tekućeg poslovanja Monteputa, za realizaciju planova i investicionih projekata, u iznosu od 25 odsto odnosno 310,44 hiljade EUR, podršku sportskim, obrazovnim, kulturnim i humanitarnim organizacijama i drugim potrebama, u skladu sa zahtjevima i shodno prioritetima, u iznosu od pet odsto odnosno 62,08 hiljada EUR.\nVlada je donijela dopunu odluke o osnivanju preduzeća Skijališta Crne Gore, kojom je propisano da, shodno Izvještaju o procjeni vrijednosti nepokretnosti, osnovni kapital kompanije čini i nenovčani ulog u iznosu od 12,75 miliona EUR.\nUtvrđen je i Predlog zakona o potvrđivanju Konvencije o osnivanju međunarodne organizacije za zakonsku metrologiju. Donošenje tog zakona predstavlja instrument za ratifikaciju odnosno preduslov za pristupanje Konvenciji kojom se osniva Međunarodna organizacija za zakonsku metrologiju.\nVlada je donijela odluku o imenovanju nezavisnog revizora kompanije Crnogorski operator tržišta električne energije, za koje je izabrana kompanija Eurorev iz Podgorice.\nPrihvaćeno je mišljenje Ministarstva finansija kojim se odbija Predlog dopune Zakona o porezu na dohodak fizičkih lica, koji je Skupštini podnio poslanik Aleksandar Damjanović.\nVlada je prihvatila i mišljenje Ministarstva finansija kojim se odbija Predlog izmjene Zakona o porezu na dodatu vrijednost, koji su Skupštini podnijeli poslanici Raško Konjević, Draginja Vuksanović Stanković, Ranko Krivokapić i Džavid Šabović.


Molimo da pažljivo pročitate navedena pravila i uslove korišćenja sajta klubmuzicara.com. Pristupanjem sajtu, korišćenjem materijala koji se na njemu nalazi, kreiranjem naloga, Vi prihvatate “Uslove korišćenja”.\nZa korišćenje usluga sajta klubmuzicara.com neophodna je registracija. Registrovani korisnik koji je postavio ponudu ima sva prava i obaveze nad tom ponudom i saglasan je da klubmuzicara.com može koristiti materijale i informacije bez dozvole ili naknade. Fizičko ili pravno lice može imati i koristiti samo jedan registrovan nalog. Fizičko ili pravno lice koje se registrovalo na www.klubmuzicara.com, saglasno je da nakon registracije klubmuzicara.com koristi njegovu e-mail adresu, unetu prilikom registracije, u svrhe slanja medijskih kampanja ili materijala putem newslettera.\nI drugog sadržaja koji nije u skladu sa delatnostima kojima se klubmuzicara.com bavi\nVi možete da gledate, kopirate i štampate stranice pod uslovom da stranice koristite isključivo za ličnu upotrebu, informativne i nekomercijalne svrhe. Izuzev kada je posebno naglašeno nije dozoljeno slati, demonstrirati, reprodukovati, oglasiti, prenositi ili distribuirati informacije sa ovog sajta kako bilo kog dela tako i u celosti bez prethodne pismene dozvole sajta klubmuzicara.com.\nIzuzev kada je drugačije istaknuto od strane sajta klubmuzicara.com, svi materijali i informacije koji su postavljeni na sajtu od strane posetilaca smatraju se vlasništvom sajta klubmuzicara.com. Za postavljanje informacija i materijala na sajtu klubmuzicara.com ne možete biti plaćeni, iako to postaje vlasništvo sajta. Sajt klubmuzicara.com može koristiti materijale i informacije bez dozvole ili naknade.\nSajt može sadržati linkove ka sajtovima koji nisu u vlasništvu i pod kontrolom sajta klubmuzicara.com, stoga sajt klubmuzicara.com nije odgovoran za njihov sadržaj i korišćenje.\nInformacije, materijali i oglasi koji se nalaze na ovom sajtu mogu biti zastareli ili sa greškama. Ako nije suprotno naglašeno sve informacije, materijali i usluge se koriste takvi kakvi jesu, bez ikakvih garancija. Ni u kom slučaju sajt klubmuzicara.com nije odgovoran za direktnu, indirektnu, slučajnu, specijalnu ili posledičnu štetu ili štete od gubitka profita, prihoda, podataka, prosleđenu vama ili drugima. Sajt klubmuzicara.com zadržava pravo da izmeni,prepravi ili izbriše bilo koji podatak postavljen od strane posetilaca na sajtu u bilo kom trenutku bez ikakvog obaveštenja ukoliko smatra da taj podatak nije u skladu sa pravilima sajta klubmuzicara.com.


MUP pokrenuo postupak protiv Boška Obradovića, prekršio ovaj zakon - Infobrif\nObjavljeno 1.11.2019. u 14:57 poslednja izmena 1.11.2019. u 13:59\nMinistarstvo unutrašnjih poslova Srbije podnelo je zahtev za pokretanje prekršajnog postupka protiv poslanika i predsednika Srpskog pokreta Dveri Boška Obradovića zbog kršenja Zakona o javnom okupljanju, saopštile su Dveri.\n„Boško Obradović se tereti za organizaciju protestne šetnje gradskim ulicama grada Beograda toga dana, sa mestom završetka koje nije navedeno u prijavi skupa. Podnosilac prijave je policijski službenik, potporučnik policije Milosav Stiković, koji je kao svedoke predložio policijske službenike Bojana Bjelčevića i Sašu Perendića“, navedeno je u saopštenju.\n„Srpski pokret Dveri pozdravlja aktivnosti MUP-a u pravcu daljih pritisaka i progona političkih protivnika vlasti jer sve to vodi ka bržem i konačnom urušavanju ovog nenormalnog političkog sistema u kome živimo, a u kome su i BIA i MUP u potpunosti stavljeni u funkciju vladajućeg režima, odnosno praćenja i progona političkih neistomišljenika“, saopšile su Dveri.


Kurs i obuka - Ovladajte osnovama dikcije\nOvladajte osnovama dikcije - Audio verzija\nNastava se organizuje kako za fizička lica, tako isto po zahtevu i za zaposlene u preduzećima, a bez obzira u kojoj oblasti da ona posluju.\nMora biti prvo izvršena prijava, a u kom slučaju pojedinačni polaznik dostavlja ime i prezime, datum rođenja i broj telefona lično zaposlenima u predstavništvu Obrazovnog centra Akademije Oxford i to u bilo kom gradu, s tim što prijava može biti izvršena i elektronski, ali i putem telefona.\nObavezan je svaki prethodno prijavljeni kandidat i da se lično pojavi u odabranoj poslovnici, kako bi mogao zvanično da bude upisan. Neposredno pre toga će dobiti sve potrebne informacije od zaposlenih u konkretnom predstavništvu institucije organizatora o postupku upisa, kao i o dokumentima koja mora da pribavi.\nDa napomenemo i to da se korporativni kurs i obuka - ovladajte osnovama dikcije može organizovati po zahtevu vlasnika kompanija, a časovi se u tom slučaju sprovode u skladu sa dogovorom koji nadležno lice u firmi klijenta ima sa ovlašćenim predstavnikom institucije organizatora. Osim dogovora o datumu početka korporativne edukacije, odnosno o terminima u kojima će predavanja biti sprovedena, oni će morati da se usaglase i oko toga koliko će ukupno dana nastava trajati, to jest kako će časovi biti raspoređeni i o mestu na kome će biti održani. Ističemo da nastava može biti održana van prostorija poslovnice organizatora samo u tom slučaju, ali pod uslovom da klijent izabere adekvatan prostor.\nNakon izvršene prijave, svaki pojedinačni polaznik se upisuje i bira da li će nastavu pohađati onlajn ili u samoj poslovnici pomenute institucije, te da li će to učiniti kroz individualnu, poluindividualnu ili grupnu.\nZahteva se da ima računar apsolutno svaki kandidat, koji bude izabrao praćenje nastave online, te da u konkretnom prostoru ima i stabilnu internet vezu. Da bi mogao časove na taj način da pohađa, moraće pre zvaničnog datuma početka odabranog tipa edukacije i da instalira samostalno namenski program na svoj računar. Stalni članovi tima za tehničku podršku kandidatima su dostupni na zahtev i to u svakom predstavništvu pomenute institucije.\nPotrebno je da posle toga kandidat izabere da li će nastavu pohađati individualno ili u paru, odnosno da li će se odlučiti da specijalizovani seminar - ovladajte osnovama dikcije pohađa u grupi, jer će tek posle toga dobiti tačne informacije o detaljima vezano za organizaciju predavanja.\nNaime, prilikom održavanja individualne i poluindividualne obuke se sprovode istovetna pravila, a ona podrazumevaju da se kordinator za nastavu same poslovnice, zatim profesor koji edukaciju vodi i jedan ili dvoje polaznika, a sve u skladu sa tim koji tip obuke je u pitanju, dogovaraju o načinu organizacije. A uz to što određuju datum početka odabranog tipa kursa, oni se usaglašavaju i oko tačnih termina u kojima će predavanja biti organizovana i oko trajanje nastave, to jest oko toga prema kakvoj dinamici će predavanja da budu raspoređena.\nNačin organizacije časova definiše ovlašćeno lice poslovnice, u okviru koje je navedeni uslov već ispunjen, odnosno koordinator za nastavu. Njegova je obaveza da odredi i datum početka grupne obuke, ali i termine održavanja časova, odnosno da precizira kako će oni biti raspoređeni. Apsolutno sve što bude prethodno bilo definisano će članovi konkretne grupe morati u potpunosti da prihvate, jer se ne vrše nikakve promene po njihovom zahtevu.\nProgram i plan specijalizovane obuke – ovladajte osnovama dikcije\nNa samom početku ove edukacije će polaznicima biti predstavljene osnovne informacije o tome koliko ljudi u proseku dnevno izgovore reči, ali i zbog čega je važno naučiti kako se one pravilno izgovaraju. Svakako da će specijalizovani kurs i obuka - ovladajte osnovama dikcije ponuditi prisutnima i objašnjenje čime se tačno ova nauka bavi, te na koji način se uz njenu primenu mogu poboljšati i govorne i glasovne mogućnosti svakog pojedinca.\nŠta sve utiče na pravilan govor je naredna tema koja će biti predstavljena polaznicima ove edukacije. A tom prilikom će prvo biti objašnjeno zbog čega je vrlo važno pravilno disati, te će profesori kroz pažljivo osmišljene vežbe omogućiti kandidatima i da nauče kako se uz pravilno disanje može izbeći trema pred poslovni sastanak ili bilo kakvu vrstu javnog nastupa.\nNa koji način artikulacija ima uticaja na pravilan govor je naredna tema koja će biti objašnjena polaznicima ove obuke. Budući da je vrlo važno uvežbati pravilan izgovor svih glasova, specijalizovani seminar - ovladajte osnovama dikcije će u tom delu omogućiti prisutnima i da saznaju koje vežbe u konkretnom slučaju treba da primene, a kako bi eventualno ispravili određene greške u izgovoru.\nNaravno da je vrlo važno i pravilno akcentovati reči, a uz maksimalno poštovanje pravila našeg jezika, pa je upravo to sledeći segment kome će biti posvećena ovaj kurs.\nDa bi neko pravilno govorio mora znati i na koji način je potrebno da istakne bitne reči, odnosno kako da maksimalno korektno podeli celokupan govor, što će svakako imati prilike da nauči tokom ove specijalizovane obuke.\nKoliko je važan ritam i brzina govora je dobro poznato, tako da će profesori polaznicima omogućiti da saznaju i koje tačno vežbe je poželjno raditi kako bi se te veštine vremenom poboljšale.\nUzevši u obzir da je u praksi prisutno nekoliko tipova saopštavanja informacija, to će upravo njima obuka i kurs - ovladajte osnovama dikcije biti posvećena, tako da će pored ostalog prisutni saznati i koje su osnove besedništva i naracije, s tim da će poseban akcenat biti stavljen na sticanje znanja vezano za klasično informisanje.\nIzuzetno je značajno tokom komunikacije sa poslovnim partnerima, ali i nadređenima, odnosno kolegama koje neverbalne znake osoba daje, tako da će polaznici ovog seminara biti u mogućnosti da se upoznaju i sa osnovama takozvane neverbalne komunikacije.\nAkcenat će biti stavljen na različite vežbe, a od prisutnih se očekuje da ih kasnije i samostalno primenjuju kad god je to potrebno, kako bi svoje govorne sposobnosti podigli na značajno viši nivo.\nNa kojoj lokaciji se organizuje kurs i obuka - ovladajte osnovama dikcije i kada?\nPodatke o tome u kojim terminima, odnosno na u kom mestu će biti održan stručni seminar - ovladajte osnovama dikcije će pojedinačni polaznici dobiti kada prilikom upisa budu naveli da li nastavu žele da pohađaju samostalno, u grupi ili u paru, te da li im više odgovara onlajn ili edukacija koja se sprovodi na klasičan način, a direktno u predstavništvu Obrazovnog centra Akademije Oxford.\nPrema pravilima pomenute institucije, dve osobe pohađaju poluindividualnu obuku, te se upravo oni zajedno sa predavačem, odnosno sa ovlašćenim koordinatorom za nastavu dogovaraju o terminima u kojima će časovi da budu održani, zatim o trajanju edukacije i o datumu njenog početka. Sve to isto se primenjuje i kada prijavljeni odluči časove da pohađa potpuno samostalno, ali se tada samo jedan kandidat o svemu tome dogovara sa ovim stručnjacima.\nSasvim su drugačija pravila kada se organizuje grupna obuka i kurs - ovladajte osnovama dikcije, jer koordinator za nastavu određuje na koji način će biti održavani časovi. Zapravo on odlučuje i o dinamici njihovog sprovođenja i o terminima, a datum početka određuje pošto osnovni uslov bude bio ostvaren. Naime, da bi grupni tip nastave mogao da bude sproveden, mora biti kreirana grupa, a ona treba da broji najmanje 4 člana.\nBez obzira za koji tip nastave se prijavljeni odluči, on može da izabere hoće li predavanja pohađati u samoj poslovnici ili će to učiniti sa neke druge lokacije, a online. Naravno da mora imati računar, kao i propisanu vezu sa internetom, a neposredno pre početka odabrane vrste nastave upravo polaznik treba da instalira namenski program na svoj kompjuter. Uzevši u obzir da u svakoj poslovnici navedene institucije postoji i tim stručnjaka, čije je zaduženje vezano za pružanje tehničke podrške tokom postupka instalacije softvera i pristupa nastavi onlajn, to svako ko bude imao neku poteškoću bi trebalo da ih kontaktira i zatraži pomoć.\nIzuzev pojedinačnih polaznika, ovu edukacija mogu da prate i zaposleni u kompanijama, a tom prilikom se sprovodi korporativni kurs i obuka - ovladajte osnovama dikcije. Pravila koja se u tom slučaju primenjuju su prilično fleksibilna i podrazumevaju da se nadležna lica zainteresovane firme o načinu organizacije časova, kao i o mestu njihovog održavanja moraju dogovoriti direktno sa ovlašćenim osobama u poslovnici institucije organizatora u svakom gradu. Potrebno je napomenuti da je vlasnik kompanije, to jest njen zvanično ovlašćeni predstavnik obavezan da optimalne uslove za održavanje nastave u svojoj firmi obezbedi, a ukoliko smatra da je njegovim zaposlenima lakše tu časove da pohađaju. Svakako će se on sa nadležnima u instituciji organizatora dogovoriti i o datumu početka korporativnog seminara, kao i o dinamici po kojoj će časovi biti organizovani i naravno, o tome u kojim će terminima radnici predavanja da pohađaju.\nPrema kakvom principu se održava specijalizovani seminar - ovladajte osnovama dikcije?\nPrilično su jednostavno pravila, koja se poštuju prilikom organizacije ove obuke za pojedinačne polaznike, a sa njima će svako od njih biti upoznat u trenutku upisa. Radi se o tome da se specijalizovana obuka i kurs - ovladajte osnovama dikcije može pratiti i online i u samoj poslovnici Obrazovnog centra Akademije Oxford, a predviđeno je da se oba tipa edukacije mogu pohađati u grupi, samostalno ili u paru.\nIstičemo da polaznici koji donesu odluku časove da pohađaju online, tom prilikom moraju obezbediti računar, zatim kvalitetnu internet konekciju, a iznet je zahtev i da oni instaliraju poseban tip programa na konkretni uređaj. Iako je sam postupak instalacije softvera prilično jednostavan, ponekad se dešava da kandidat naiđe na problem, a tada mu se preporučuje da kontaktira izabranu poslovnicu i obrati se zaposlenima u IT sektoru, kako bi taj problem na najbolji i najbrži mogući način otklonili.\nJasno je da je klasični tip edukacije onaj, koji organizator sprovodi u svim svojim poslovnicama širom naše zemlje.\nBudući da je u ponudi individualna, grupna i poluindividualna edukacija, to je potrebno da svaki kandidat odluči koju će da pohađa, kako bi od zaposlenih u konkretnom predstavništvu organizatora dobio jasne smernice o načinu sprovođenja časova.\nMora znati svako koga interesuje poluindividualni kurs i obuka - ovladajte osnovama dikcije, odnosno nastava namenjena samo jednom polazniku, to jest individualna, da se prilikom njihove organizacije primenjuju potpuno ista pravila. A ona su u najvećoj mogućoj meri fleksibilna, jer se dozvoljava prisutnima da zajedno sa nadležnim profesorom, odnosno sa ovlašćenim koordinatorom za nastavu u izabranoj poslovnici organizatora dogovore oko načina sprovođenja časova. Zapravo to podrazumeva definisanje termina njihovog održavanja, datuma početka nastave i njenog trajanja, odnosno preciziranja kakvom dinamikom bi trebalo celokupan nastavni fond da bude sproveden.\nMeđutim, kandidati kojima više odgovara rad u grupi, moraju da budu strpljivi i da prihvate sve ono što bude koordinator za nastavu odredio, a vezano za način organizacije časova.\nNeposredno nakon toga će svaki prijavljeni dobiti obaveštenje kako o datumu početka grupnog seminara, tako isto i o terminima u kojima treba da prisustvuje časovima i o njihovom tačnom rasporedu.\nPreostalo je još reći i to da je u ponudi korporativni seminar - ovladajte osnovama dikcije, što je zapravo tip nastave koji se isključivo organizuje za zaposlene u različitim firmama. Princip sprovođenja te vrste nastave je, takođe prilično jednostavan, pošto je prepušteno nadležnima u instituciji organizatora i u okviru zainteresovanog preduzeća da zajedno definišu kog datuma će radnici početi da pohađaju predavanja, te u kojim terminima, ali i na kom mestu i u skladu sa kakvom dinamikom će taj tip edukacije da bude sproveden. Obavezni smo napomenuti i to da samo korporativna obuka može da bude održana van prostorija poslovnica institucije organizatora, odnosno direktno u samoj firmi, čiji bi zaposleni časove trebalo da pohađaju. Podrazumeva se da tada mora biti izabran isključivo prostor, čije karakteristike odgovaraju standardima, a sa ciljem što kvalitetnijeg sprovođenja edukacije.\nKoliko je predviđeno da obuka i kurs - ovladajte osnovama dikcije traje?\nUnapred će informaciju o trajanju nastave dobiti samo oni polaznici, koji odluče da pohađaju specijalizovani seminar - ovladajte osnovama dikcije u grupi, pošto u tom slučaju ovlašćeno lice konkretne poslovnice Obrazovnog centra Akademije Oxford o tome odlučuje i njegova odluka ne podleže izmenama.\nPonudom pomenute institucije je obuhvaćena i nastava u paru, odnosno poluindividualna i ona, koju bi trebalo samo jedna osoba da pohađa, a one se organizuju prema istovetnim pravilima. Zato i naglašavamo da podatke o njihovom trajanju kandidati imaju na raspolaganju nakon što ih budu samostalno definisali sa nadležnim licem odabranog predstavništva institucije organizatora i sa stručnjakom, koji će individualni ili poluindividualni tip edukacije da vodi.\nKada je u pitanju trajanje nastave za zaposlene, moramo napomenuti da to zavisi od dogovora nadležnih lica institucije organizatora i kompanije, čiji bi radnici predavanja trebalo da pohađaju. Zapravo će oni da se dogovore na koliko dana će predviđeni nastavni fond biti raspoređen, tako da će naknadno biti saopšteno polaznicima koliko će ukupno da traje korporativni kurs i obuka - ovladajte osnovama dikcije. Podrazumeva se da će da se usaglasiti i oko termina sprovođenja časova, lokacije njihovog održavanja i tačnog datuma početka korporativne nastave.\nTrajanje: 8 dvočasa, 16 školskih časova\nCena: 14,000 RSD\nSpisak gradova za kurs i obuku "Ovladajte osnovama dikcije"


O nama - Bumerang doo\nBumerang doo je počeo kao mali porodični biznis, a prisutni smo na B&H tržištu od 1995. godine. Firma je započela s radom u skromnim uvjetima, s tek nekoliko zaposlenih. U početku se bavimo prodajom okova i građevinskog materijala. Vremenom naše poslovanje širimo i na proizvodnju PVC i ALU stolarije/bravarije, te staklenih ograda i staklenih sistema pa je tako 2019. god osnovana sestrinska firma BetaBoom group doo.\nDjelatnosti kojima se trenutno bavimo su proizvodnja i ugradnja PVC stolarije i ALU bravarije, te ALU & Staklenih ograda, kao i staklenih zidova, te sistema za ostakljivanje bez vertikalnih pregrada, segment u kojem smo vrlo brzo postali lideri na tržištu.\nKonstantno ulaganje u mašinski park kako bismo imali proizvod vrhunske kvalitete, uz korištenje najkvalitetnijih repromaterijala renomiranih evropskih proizvođača. To je vizija koje se držimo od samog nastanka firme. Uspješno realizovani projekti i zadovoljstvo kupaca nam daje potvrdu da su entuzijazam, inovativna riješenja i kvalitet, put ka sigurnom uspjehu. Bumerang doo posjeduje razne certifikate i ateste kojima garantiramo našim klijentima kvalitet proizvoda (CE i razni atestirani proizvodi).


PUTINOVA PORUKA SVETU: Više niko ne može da ugrožava Rusiju, a da ne očekuje totalni odgovor | Novosti.RS\nRusija je jasno poručila da Ukrajina i dalje ugrožavanje ruskih interesa može da bude i uvod u rat.\nOvako analitičar Dragomir Anđelković komentariše govor Vladimira Putina u Federalnoj skupštini.\n-Rusija je dugo pokazivala visok stepen tolerancije prema Zapadu, pokušavajući da se dođe do kompromisa i da se problemi prevaziđu. Ali, evidentno je da je Moskvi danas definitivno jasno da je za dogovor potrebno dve strane, a druga strana doživljava Rusiju kao neprijatelja; kao da zaboravlja da je Hladni rat završen, da nema više ideoloških barijera- navodi on.\nPUTINOVA PORUKA BIĆE SHVAĆENA NA ZAPADU\nZapad je, prema Anđelkovićevim rečima, u naporima da uruši Rusiju vođen ne ideološkim, već geopolitičkim motivima, koji su ga navodili da urušava i rusko carstvo, kao i da sarađuje sa boljševicima.\n-Zapad očigledno ne želi jakog geopolitičkog partnera van zapadnog kruga i zato ovako postupa prema Rusiji – došlo se do linije kada Moskva shvata da je svaki korak dalje njeno direktno ugrožavanje i poručuje svima da će svaki dalji nasrtaj na nju biti povod da se Rusija suprotstavi zapadnim i evroatlantskim centrima moći- kaže Anđelković.\nMišljenje Anđelkovića je da će na zapadu, Putinova poruka biti shvaćena, jer zapadni političari do sada su blefirali.\nTRI BITNE SPOLJNOPOLITIČKE PORUKE\nU spoljnopolitičkom delu Putinovog obraćanja, Dušan Proroković iz Instituta za međunarodnu politiku i privredu, prepoznaje tri celine.\n-Prvo, Putin je naglasio ulogu Saveta bezbednosti. To shvatam kao najavu da će Rusija međunarodne probleme ipak rešavati u multilateralnom formatu, da Bajdenova inicijativa da se problemi rešavaju direktno, u razgovorima Vašingtona i Moskve, izgleda nije opcija i da se u sve buduće dogovore uključuje i Kina kao stalna članica Saveta bezbednosti, ali i evropske zemlje koje učestvuju u tom telu- ističe on.\nDruga celina odnosi se na Putinovo insistiranje na međunarodnom pravu, odnosno zahtevu da se poštuju pravila igre, kao i da treba utvrditi nova pravila multilateralnog sveta sutrašnjice, čime bi se, prema Prorokovićevom mišljenju, izbegli haos i ad hok rešenja, kojima je Vašington naročito sklon poslednjih godina.\n-Treće je njegova vrlo oštra poruka protiv obojenih revolucija. Mislim da su dešavanja u Belorusiji naterali Putina da se, ne samo pasivno protivi takvom razvoju događaja, nego da suštinski aktivno deluje protiv toga. Da je ovo, recimo, 2014. i da se ovaj govor tiče „evromajdana“, mislim da ne bi pustio da Janukovič tako lako odstupi sa vlasti, niti bi priznao novu ukrajinsku vlast- smatra Proroković.\nČini se da će Rusija vrlo aktivno raditi da se suprotstavi nasilnim promenama vlasti i potonjoj legitimizaciji tih procesa, zaključuje Proroković.\nJOŠ JEDNOM NAGLAŠENA MIROLJUBIVOST RUSKE SPOLJNE POLITIKE\nZnačaj Saveta bezbednosti u Putinovom govoru naglašava i pravnica i politikološkinja Kira Sazonova, koja ističe da ruski predsednik neprekidno promoviše ideju da je najviše telo Ujedinjenih nacija najvažnija struktura za međunarodnu bezbednost.\n-Više od godinu dana on na raznim platformama govori o potrebi za hitnim sastankom lidera zemalja velike petorke, koje imaju veto u Svetu bezbednosti UN. Ove države igraju posebnu ulogu za međunarodnu bezbednost, pa bi bilo koji oblik interakcije bio vrlo koristan i pomogao bi u smanjenju stepena napetosti, koji je trenutno na visokom nivou na međunarodnoj areni- ističe ona.\nNa, kako kaže, arogantno ponašanje SAD, koje dozvoljavaju sebi da se mešaju u unutrašnje procese u drugim zemljama i daju uputstva ko šta treba da radi, Ruska Federacija uvek odgovara.\n-To nije agresija, već samoodbrana u diplomatskom i ekonomskom formatu. Naše sankcije su sankcije kao odgovor na sankcije. Predsednik je još jednom potvrdio izuzetno mirnu prirodu naše spoljne politike- zaključuje Sazonova.\nRuski predsednik Vladimir Putin se, podsećamo, obratio Federalnoj skupštini - poslanicima Državne Dume i Saveta Federacije. U svom govoru najviše pažnje je posvetio unutrašnjoj politici. Govorio je o porodici, epidemiji, a poslao je i kratku, ali jasnu poruku partnerima u inostranstvu – ko provocira Rusiju, zažaliće kao nikada do sada.\nPrema Putinovim rečima, u međunarodnoj politici Moskva se ponaša „u najvišem stepenu suzdržano“, uprkos otvorenom bezobrazluku drugih zemalja.\n-Rusija ima svoje interese koje štitimo i branićemo ih u okviru međunarodnog prava kao što to rade i druge zemlje u svetu; a ako neko odbija da shvati tu očiglednu stvar, ne želi da vodi dijalog i bira egoistični i oholi ton, Rusija će uvek naći put da odbrani svoju poziciju- istakao je Putin.\nRusija želi dobre odnose sa svima i ne namerava da spaljuje mostove, ali ako neko ruske dobre namere tumači kao ravnodušnost ili slabost, mora da zna da će odgovor Rusije biti asimetričan, brz i žestok. Organizatori bilo kakvih provokacija koje ugrožavaju suštinske interese ruske bezbednosti, prema Putinovim rečima, zažaliće tako kako nikada ranije nije.\nPri tome, crvene linije u odnosima sa drugim zemljama Rusija će određivati u svakom konkretnom slučaju sama. Putin je takođe naglasio da njegova zemlja nastavlja da jača oružane snage.\nPrema rečima ruskog predsednika, prakse organizovanja državnih udara, politička ubistva, kao što je pokušaj svrgavanja i ubistva beloruskog predsednika Aleksandra Lukašenka, kao i uvođenje nelegalnih sankcija, prešle su sve granice.\nRusija Vladimir Putin Ruska armija SAD i Rusija Rusija i EU\nDobro je za cijelu planetu , Russija nikada nije prva nikoga napala, kao sto rade SAD. Ipak je dosao kraj agresoru, okupatoru SAD da nemogu vise da se ponasaju kao do sada.\nViše puta sam pisao da neki koji su u povjesti napravili najmonstruoznije zločine prema Rusima ,ako ponovno krenu, neka očekuju prah i pepeo od sebe ( 6500 nuklearnih bombi ) !


Šanse i pretnje za razvoj domaćeg onlajn tržišta kastomizovanih proizvoda | ITDogadjaji\nŠanse i pretnje za razvoj domaćeg onlajn tržišta kastomizovanih proizvoda\nDrugog dana Konferencije E-Trgovina predstavljeno je interesantno istraživanje o razvijenosti onlajn kupovine, sa akcentom na usluge i proizvode prilagođene željama kupaca. Istraživanje je odlično koncipirano, iako na malom uzorku (50 ispitanika sa teritorije Novog Sada), ali sa veoma zanimljivim rezultatima. Istraživanje je pokazalo da bi 68% kupaca radije izabralo proizvod prilagođen njihovim ličnim željama, nego standardizovan proizvod, kao i da na ovaj izbor ne utiču ekonomska situacija, ili starosna dob ispitanika.\nSuština masovnog prilagođavanja proizvoda i usluga potrebama i željama kupaca je u tome da se potrošač posmatra kao individua, koja najbolje zna šta želi i uvek će radije kupiti sebi prilagođen proizvod, pa kupac postaje ko-dizajner i partner u stvaranju novih vrednosti. Iako je kustomizacija proizvoda u svetu veoma popularna ovaj trend još uvek nije zahvatio Srbiju, u kojoj čak 86.3% korisnika nikada nije ništa kupilo preko interneta.\nIstraživanje je pokazalo da su proizvodi koji se najčešće prilagođavaju nameštaj, garderoba, modni detalji i turističke usluge, a najmanje tehnika. Prednosti onlajn kastomizacije su pre svega prevazilaženje vremenske i teritorijalne udaljenosti i mogućnost upoređivanja varijanti proizvoda. Pretnje koje su ispitanici naveli kao važne su nepostojanje navike za ovakvu vrstu kupovine, otežano elektronsko plaćanje, česte obmane i nekorektne ponude, kao i otežana distribucija proizvoda.\nBilo je reči o kastomizovanom marketingu kao obliku marketinga 1 na 1, u kome su sva 4 elementa marketing miksa prilagodjeni kupcu, a umesto poznata 4P pojavljuju se 4C: customer, cost, convinience, communication. Umesto brend menadžera tu su cutomer manadžeri, koji otkrivaju želje i potrebe potrošača.\nIako je uzorak mali, kreatori istraživanja kažu da je reprezentativan, a mi mislimo da je glavni cilj postignut – obratiti pažnju na mogućnosti masovne e-kastomizacije proizvoda i usluga, kao na još jedan od modernih fenomena, za koji Srbija ima veliki, neiskorišćeni potencijal.\nPreuzmite prezentaciju sa ovog predavanja.


Javno sudsko zasedanje povodom prvog pristupanja sudu Hisnija Gucatija | Specijalizovana veća i Specijalizovano tužilaštvo Kosova\n29 sep 2020 Saopštenje za štampu\nU četvrtak, 1. oktobra u 15 časova, održaće se prvo pristupanje sudu Hisnija Gucatija u sudnici Specijalizovanih veća Kosova u Hagu.\nSpecijalizovano tužilaštvo je 25. septembra na Kosovu uhapsilo Hisnija Gucatija na osnovu naloga za hapšenje i dovođenje koje je izdao sudija Specijalizovanih veća Kosova. Na osnovu člana 15(2) Zakona o Specijalizovanim većima i Specijalizovanom tužilaštvu, Zakon br. 05/L 053, protiv ovog osumnjičenog izdat je nalog za hapšenje [LINKS] zbog krivičnih dela protiv pravosuđa, odnosno zastrašivanja svedoka, odmazde i povrede tajnosti postupka, prema Krivičnom zakonu Kosova.\nPrvo pristupanje sudu Hisnija Gucatija biće javno i može se pratiti na internet stranici https://www.scp-ks.org/sr/streaming na kojoj se emituje uz neznatno zakašnjenje.\nPrijavljivanje se može izvršiti do 30. septembra u 14 časova slanjem imejla na adresu public@scp-ks.org. U imejlu navedite ime i prezime, datum rođenja, državljanstvo i broj pasoša ili lične karte, status (npr. posetilac, akreditovani diplomata, predstavnik nevladine organizacije/građanskog društva) i ostale relevantne podatke. Novinari treba da dostave i naziv svoje medijske kuće, mesto boravka i rada, kao i skeniranu pres karticu.


Tri moguća pravca nakon Bregzita\nM. D. 1. jula 2016. 21:00\nTri su moguća pravca u kojima će se dalje razvijati situacija sa Velikom Britanijom nakon Bregzita, kao i posledice koje bi oni mogli imati na politiku proširenja i pregovore zemalja kandidata, kaže Nebojša Lazarević, direktor Centra za evropske politike i član Užeg pregovaračkog tima za pristupanje Srbije EU.\nU analizi dostavljenoj medijima, Lazarević navodi da prema prvom scenariju, politička situacija u Velikoj Britaniji konsolidovala bi se do kraja leta izborom novog premijera i započinjanjem procesa istupanja iz Evropske unije, koji bi bio završen u roku od dve godine u skladu sa interesima obeju strana.\n„Nakon samo jednog dana od Bregita i zahteva predstavnika Velike Britanije u Evropskom savetu da se zbog “tehničkih razloga” odloži otvaranje poglavlja 23 i 24, proces pristupanja Srbije EU već je usporen. Stoga bi brzo i efikasno istupanje iz Evropske unije bilo najmanje bolno za zemlje kandidate“, navodi se.\nPrema analizi CEP-a, po drugom scenariju, politička scena u Britaniji ostaje nestabilna, dok istupanje Britanije nastupa nakon dugih i mučnih pregovora.\nPolitički konsenzus oko pitanja pristupa izlasku Britanije iz EU nije postignut, otvorenja pitanja i nemogućnost da se ispune predreferendumska obećanja dovode do blokade na obe strane.\nU tom slučaju pitanje je koliko bi bilo racionalno da Britanija prdsedava Evropskom unijom naredne godine, kako je planirano, s obzirom da bi potencijalne političke ucene, blokade i tenzije s obe strane dovele do suspenzije pregovora o pripstupanju sa zemljama kandidatima dok se istupanje Britanije ne okonča. U takvoj situaciji bilo bi teško održati pozitivno raspoloženje javnog mnjenja prema procesu pristupanja Evropskoj uniji i neophodnim reformama.\nPronalaženje “trećeg puta”, zasnovanog na tezi da je ostanak Britanije u EU najbolja opcija za tu zemlju, treći je mogući scenario. Rastući pritisak javnosti u kombinaciji sa nekompetentnim političkim rukovodstvom koje zastupa Bregzit, dovodi do novog referenduma ili do novih pregovora o uslovima pod kojima bi Britanija ipak ostala u Evropskoj uniji.\nNakon uspešnog okončanja pregovora i ostanka Britanije u EU, politika proširenja nastavila bi da se razvija slično kao i do sada. Proces pristupanja bio bi opterećen nerazrešenim bilateralnim pitanjima između zemalja članica i pojedinačnih zemalja kandidata, pre nego posledicama referenduma.\nU tom slučaju bi Britanija, koja tradicionalno podržava politiku proširenja, privremeno usporila ovaj proces zbog unutrašnjih razloga, a pre svega zbog obećanja datog građanima u okviru kampanje za Bregzit, gde je pitanje proširenja stavljeno u kontekst straha od emigracije. Ipak, jasno je da je ovaj scenarijo najmanje verovatan, ali ga ne treba unapred isključiti.\nKako se navodi, neminovno usporavanje uzrokovano Bregzitom u svakom slučaju predstavlja lošu vest za zemlje kandidate, barem kratkoročno. Ipak, uz izuzetak drugog scenarija, Bregzit referendum ne bi trebalo da ostavi velike posledice po procese reformi u zemljama kandidatima, sve dok političko rukovodstvo nastavlja da zagovara evropski put.\nIstraživanja ukazuju da su opadajuća podrška vrednostima Evropske unije i nerešena bilateralna pitanja sa drugim zemljama članicama najznačajniji faktor za podršku članstvu u EU, znatno više nego unutarnja previranja u samoj EU.\nEU nakon Bregzita može postati funkcionalnija, ali je malo verovatno da će postati čvršće povezana s obzirom na različita viđenja članica o tome kako EU treba da izgleda u budućnosti. Stoga bi se proces proširenja nastavio pod sličnim okolnostima kao i u periodu pre Brexita.


RTCG - Radio Televizija Crne Gore - Nacionalni javni servis :: Politika :: Ponovo će tražiti kupovinu radarskih sistema\nSDP PORUČIO 20. 08. 2019. 13:46 >> 13:53 0\nPonovo će tražiti kupovinu radarskih sistema\nSocijaldemokratska partija (SDP) ponovo će podnijeti amandman kojim bi bio obezbijeđen novac za kupovinu stacionarnih radarskih sistema kada se bude usvajao budžet za 2020. godinu, najavio je poslanik te partije Raško Konjević.\nOn je podsjetio da su amandman SDP-a na predlog zakona o rebalansu budžeta kojim bi bio obezbijeđen novac za kupovinu stacionarnih radarskih sistema, drugi put, na sjednici krajem jula, odbili poslanici vladajuće većine.\nKonjević je kazao da je nevjerovatno da su poslanici, i pored javnih obećanja članova Odbora za bezbjednost iskazanih tokom rasprava o stanju bezbjednosti saobraćaja da su neophodna ulaganja u opremu saobraćajne policije, odbili predlog SDP-a.\n"Svakako ćemo identičan amandman predložiti za nekoliko mjeseci kad na red dođe usvajanje budžeta za narednu godinu, uz nadu da će poslanici vladajuće koalicije pokazati više sluha za tu veoma bitnu investiciju", naveo je on.\nKonjević je rekao da su predloženi iznos od 2,2 miliona eura smatrali neophodnom investicijom u bezbjednost svih učesnika u saobraćaju, pogotovo zato što je kupovina stacionarnih radarskih sistema planirana i prije nekoliko godina.\nKako je dodao, izdvajanje tog novca išlo bi na teret tekuće budžetske rezerve.\nKonjević je kazao da bi stacionarni radarski sistemi prioritetno bili postavljeni u mjestima u kojima su česte saobraćajne nezgode.\n"Njihova neophodnost, na žalost, potvrdila se i ovih dana kada smo samo za 24 sata imali više od 20 saobraćajnih nezgoda, na žalost i sa smrtnim ishodima", naglasio je on.\nKonjević je dodao da je Crna Gora jedina zemlja regiona koja nema sistem stacionarnih radara koji višestruko pomaže saobraćajnoj policiji u kontroli saobraćaja, posebno tokom turističke sezone.\nKako je naveo, na taj način značajno se povećava sigurnost odgovornih učesnika u saobraćaju i vrši dodatno sankcionisanje bahatih vozača koji ponašanjem ugrožavaju živote i imovinu građana.\nKonjević je rekao da bi se uvođenjem tih sistema smanjila potreba za prisustvom većeg broja saobraćajnih policajaca, čime bi se u kratkom periodu izvršile uštede u budžetu potrebne za tu investiciju.\n"Na žalost i pored obećanja koja traju već tri godine i javno date riječi poslanika vladajuće većine tokom rasprave o Izvještaju o bezbjednosti u saobraćaju, ovo, na mnogo načina isplativo ulaganje u bezbjednost saobraćaja se neće realizovati ni ove godine", istakao je on.\nKonjević je naveo da je Crna Gora u neslavnom evropskom vrhu po broju stradalih u saobraćaju i da se kroz takva ulaganja štite životi građana i njihova imovina.


Sprovedena vanredna akcija Crvenog krsta. Lokalna samouprava donirala transfuziološki krevet\n04.07.2016 Sprovedena vanredna akcija Crvenog krsta. Lokalna samouprava donirala transfuziološki krevet\nSprovedena vanredna akcija Crvenog krsta\nLokalna samouprava donirala transfuziološki krevet\nCrveni krst Bogatić organizovao je danas vanrednu akciju dobrovoljnog davanja krvi u saradnji sa mobilnom ekipom Službe za transfuziju krvi Opšte bolnice Šabac. Akcija je po prvi put sprovedena u prostorijama Doma zdravlja u Bogatiću. Zbog porasta broja davalaca i akcija Crvenog krsta, predsednik Opštine Bogatić - Nenad Beserovac, uručio je donaciju lokalne samouprave – transfuziološki krevet Službi za transfuziju.\nPrimopredaji su prisustvovali direktor Doma zdravlja Goran Makunčević, sekretari Crvenog krsta i stručno osoblje Službe za transfuziju.\n“Crveni krst Bogatić je u samom vrhu institucija u Srbiji prema broju prikupljenih jedinica krvi i davalaca u odnosu na broj stanovnika. Shodno tome, naša obaveza je da pomognemo u stvaranju optimalnih uslova za sprovođenje akcija”, rekao je Nenad Beserovac.\nNačelnik Službe za transfuziju krvi iz Šapca dr Mitko Brajić, napominje da je Opština Bogatić jedna od retkih u Srbiji koja na ovaj način pomaže Crvenom krstu.\n“Mi smo zahvalni na donaciji koja će doprineti efikasnijem radu i većem komforu za naše davaoce. Sa svim institucijama u opštini Bogatić imamo odličnu saradnju, koja se upravo i ogleda u veoma uspešnom radu i rezultatima”, rekao je dr Mitko Brajić.\nZbog visokih temperatura u letnjem periodu i povećanih potreba bolnica za dragocenom tečnošću, često dolazi do nestašice krvi u Srbiji.Kako bi se sprečilo odlaganje operativnih programa u bolnicama i pomoglo u pravovremenom zbrinjavanju pacijenata, Crveni krst Bogatić će ovu akciju uvrstiti u svoj redovan godišnji kalendar.\n“Trudićemo se da 4. jul u našem godišnjem kalendaru zauzme svoje mesto, jer je ova vanredna akcija izuzetno značajna, naročito u letnjem periodu kada su rezerve krvi na minimum u našoj zemlji. Mi smo bili posrednici između Službe za transfuziju i lokalne samouprave koja je donirala transfuziološki krevet. On će sigurno doprineti efikasnijem radu na terenu i većoj udobnosti za naše davaoce”, izjavio je Dražen Pavić, sekretar Crvenog krsta Bogatić.\nOvo je bila deseta ovogodišnja akcija dobrovoljnog davanja krvi, a do kraja godine Crveni krst će organizovati još 11. Prikupljene jedinice namenjene su potrebama Službe za transfuziju Opšte bolnice ”Dr Laza K.Lazarević” u Šapcu.\nVi ste posetilac br: 10 610 382


CRTA :Ugrožen međunarodni status Zaštitnika građana zbog odstupanja od međunarodnih principa funkcionisanja nezavisnih institucija za ljudska prava - CRTA\nAktuelnosti / 28.01.2021.\nOdlukom Potkomiteta za akreditaciju Globalne alijanse nacionalnih institucija za ljudska prava (GANHRI), Zaštitniku građana – kao nacionalnoj instituciji za ljudska prava u Republici Srbiji, po prvi put je odložena potvrda najvišeg „A” statusa u pogledu pridržavanja Pariskih principa* saopštili su Beogradski centar za ljudska prava, Komitet pravnika za ljudska prava – YUCOM, A 11 – Inicijativa za ekonomska i socijalna prava i Crta. Ova odluka ukazuje da Zaštitnik građana ne ispunjava u potpunosti međunarodne standarde za institucije koje se bave zaštitom ljudskih prava. Odluka takođe ukazuje i da međunarodna zajednica prepoznaje trend urušavanja rada Zaštitnika građana, koji preti da ovu važnu instituciju pretvori u formalnost bez suštinske uloge u zaštiti prava građana. Neophodno je da odluka bude shvaćena kao alarm i poziv ovoj instituciji da hitno odgovori na probleme u radu i unapredi loše ocenjene oblasti, kako bi zadržala najvišu međunarodnu ocenu. Zaštitniku građana je „A“ status prvi put dodeljen 2010. godine, a potvrđen 2015. godine, dok je Potkomitet ovu odluku doneo u decembru 2020. na osnovu analize rada institucije u periodu od 2015. do 2019. godine.\n* Pariski principi predstavljaju međunarodno usvojena merila prema kojima se, u okviru GANHRI, akredituju nacionalne institucije za ljudska prava. Njih je 1993. godine usvojila Generalna skupština Ujedinjenih nacija na predlog Komiteta za ljudska prava.


Izvor: NoviMagazin.rs, 22.Jul.2019, 14:34\nIz udruženja navode da se "kompromis i normalizacija odnosa ne mogu graditi bez istine i pravde, na zaboravu i neodgovornosti za brojne ratne zločine >> Pročitaj celu vest na sajtu NoviMagazin.rs << koje su sistematski i organizovano nad srpskim narodom na Kosovu i Metohiji, počinili pripadnici takozvane Oslobodilačke vojske Kosova (OVK)".\nKoordinacija je povodom dvadesete godišnjice od tog ubistva podsetila da su 23. jula 1999, pred očima međunarodne vojne i civilne misije na Kosovu i Metohiji, oličene u KFOR-u i UNMIK–u, pripadnici OVK streljali su na žetelačkom polju, a potom masakrirali 14 Srba – meštana sela Staro Gracko.\nNajmlađa žrtva – Novica Janićijević, imao je samo 17 godina, kako iz udruženja ističu žrtve su bile "krive" samo žato što su bile srpske nacionalnosti i što su sakupljale svoju letinu.\nNaveli su da ni za ovaj, kao ni za brojne druge zločine, koji su nad Srbima organizovano i sistematski izvršili pripadnici OVK, niko nije odgovarao.\nPodsećaju da je Specijalno tužilaštvo u Prištini maja 2017. godine, obustavilo istragu povodom tog nezapamćenog zločina, navodno "zbog nedostatka dokaza".\n"Ohrabreni nekažnjivošću zločina nad Srbima, nošeni mržnjom i nečovečnošću, albanski zločinci i ekstremisti, oskrnavili su i minirali lokalno groblje na kome su sahranjeni ubijeni srpski žeteoci, kao i spomen ploču sa imenima žrtava", piše u saopštenju.\nSrpska koordinacija, navodi da UNMIK-a, KFOR-a, Evropske unije (EULEKS-a) i vlasti u Prištini nisu uspele da na Kosovu i Metohiji izgrade društvo u kome će postojati elementarna vladavina prava i poštovanje osnovnih ljudskih prava za srpski narod.\nUbistvo srpskih žetelaca u Starom Gracku kod Lipljana dogodilo se 23. jula 1999. godine, a to je jedan od najtežih zločina na Kosovu posle dolaska međunarodnih sanga.\n20 GODINA ZVERSKOG UBISTVA 14 SRBA NA KOSOVU: Da se nikad ne zaboravi ubistvo srpskih žetelaca, najmlađi Novica imao je samo 17 godina\nIzvor: Kurir, 23.Jul.2019, 08:42


ponedeljak, 05 januar 2015 22:24\nStudenti Fakulteta političkih nauka Univerziteta u Beogradu Helena Ivanov i Stefan Siridžanski proglašeni su za trećeg i četvrtog govornika sveta u kategoriji – engleski kao drugi jezik na svetskom univerzitetskom debatnom prvenstvu u Maleziji.\nPored njih, na ovom takmičenju u Maleziji učestvovali su i Viktor Prlja sa Fakulteta organizacionih nauka koji je osvojio sedmo mesto, kao i još dva tima – Marija Simić i Viktor Prlja sa FON-a i Đorđe Jovićević (FPN) i Jovan Petronijević, student Visoke škole za poslovnu ekonomiju i preduzetništvo.\nKonkurencija studentima iz Srbije bili su studenti (više od 800) iz 93 zemlje sveta. Na ovom takmičenju, u ulozi sudije, učestvovao je i Marko Ćirović – asistent na Fakultetu organizocionih nauka.\nHelena Ivanov i Stefan Siridžanski plasmanom u polufinale i takmičenjem protiv studenata sa univerziteta Hardvard, Sidnej i Melburn, ostvarili su istorijski uspeh, jer su bili jedini učesnici iz kontinentalne Evrope u polufinalu.\nStudenti koji su učestvovali na ovom velikom debatnom takmičenju deo su organizacije “Otvorena komunikacija” koja je osnovana od strane studenata i profesora Univerziteta u Beogradu 1977. godine. Cilj ove organizacije je da, po uzoru na debatne klubove evropskih univerzitetskih centara, unapredi kulturu javnog dijaloga među mladima u Srbiji.\nPreuzeto sa: fakulteti.edukacija.rs\nPročitano 2797 puta\nViše iz ove kategorije « Praksa u Youth Time Magazine: Prilika da čitaju o Vama širom Evrope!\tInternet obuke Mladih istraživača Srbije »


Renault, Nissan i Mitsubishi postigli novi dogovor o partnerstvu\n1 Feb 2020 - 00:47 Vesti Link\nKompanije Renault, Nissan i Mitsubishi postigle su novi dogovor o saradnji koji predviđa uvođenje novih tehnologija, smanjenje emisija CO2 i različite strategije namenjenje različitim geografskim područjima, prenosi Autobild.\nSaradnja triju brendova je u poslednje vreme bila veoma narušena, naročito nakon hapšenja glavnog čoveka ove alijanse Karlosa Gosna zbog optužbi za finansijske malverzacije. Gosn je navodno planirao kompletno udruživanje Renaulta i Nissana, ali je pre toga uhapšen u Japanu i izbačen odlukom upravnog odbora sa svih rukovodećih pozicija u kompaniji.\nPredsednik ove alijanse tri brenda Žan-Dominik Senar izjavio je da je dogovor različit model tesnije saradnje, bez potrebe za potpunim spajanjem firmi. Prema novom planu dogovorene su različite inicijative koje će povećati efikasnost alijanse, ali koje utvrđuju nepobitnu nezavisnost Renaulta, Nissana i Mitsubishija. Glavna tačka nove strategije jeste raspodela na geografska područja, prema kojoj će svaka od tri kompanije imati svoje glavno polje delovanja. Tako će Renault imati najveću zastupljenost u Evropi, Nissan će nastojati da proširi posao na kineskom tržištu, dok će Mitsubishi najviše da se fokusira na region jugoistočne Azije,\nAlijansa će u budućnosti nastojati da razvije nove platforme na kojima će se graditi budući modeli vozila, zatim novu tehnologiju za multimediju, kao i različite pogone. Treća važna tačka strategije predviđa redukciju štetnih gasova iz vozila, prema kojoj bi se ispoštovali novi propisi Evropske unije.


Saglasnost o pooštravanju budžetskih pravila\n09.12.2011. / 9:18\nBRISEL, Lideri EU postigli su saglasnost o striktnijim promjenama budžetskih pravila u evrozoni, ali nisu uspjeli da se dogovore o promjenama evropskog Sporazuma između svih 27 članica, što znači da će eventualni dogovor obuhvatati samo članice evrozone a da će\nNovi Ustav nije neophodan\n07.12.2011. / 12:54\nBRISEL, Strožija pravila za borbu protiv evropske dužničke krize mogu biti postignuta i bez izmjena važećih evropskih ugovora, smatra predsjednik Evropskog savjeta Herman van Rompej.\nPariz će ratifikovati izmijenjeni sporazum do kraja 2012.\n06.12.2011. / 18:18\nPARIZ, Francuski premijer Fransoa Fijon rekao je danas da bi Francuska trebala da do kraja 2012. godine ratifikuje reviziju Sporazuma EU o jačanju nadzora nad nacionalnim budžetima i uvođenje sankcija prekršiocima pravila.\nPariz i Berlin predlažu novi Ustav EU\n05.12.2011. / 16:45\nPARIZ, Francuska i Njemačka dogovorile su niz reformi s ciljem rješavanja dužničke krize evrozone koje će predstaviti predsjedniku EU Hermanu van Rompeju u srijedu, izjavio je danas francuski predsjednik Nikola Sarkozi.\nObama će vršiti pritisak na evropske lidere\n28.11.2011. / 9:09\nVAŠINGTON, Američki predsjednik Barak Obama vršiće tokom današnjeg susreta u Bijeloj kući pritisak na predsjednika Evropske komisije Žozea Manuela Baroza i predsjednika EU Hermana van Rompeja da se postigne konačno rješenje za dužničku krizu u evrozoni.


Borski klub američkog fudbala poklekao u finišu utakmice – RADIO TELEVIZIJA BOR\nBorski klub američkog fudbala poklekao u finišu utakmice\nBOR- Košarkaši Bora savladali su aleksinački Jastrebac 91:81 čime su se bodovno izjednačili sa ekipom Juniora na drugom mestu na tabeli prve regionalne lige, sa 16 pobeda i 7 poraza, tri kola pre kraja takmičenja. Novi drugoligaš je Rtanj, a borski tim konkuriše za status najboljeg u drugoj polovini takmičenja, jer je u prethodnih 13 utakmica zabeležio čak 12 pobeda.\nBorski „Zlatni medvedi“ poraženi su u prvoj utakmici najjačeg ranga američkog fudbala u Srbiji od Legionara iz Sremske Mitrovice 14:12, na stadionu u Brestovcu. Gosti su do bodova stigli preokretom u poslednjoj četvrtini, u utakmici u kojoj su dominirale odbrane. Legionari su prvi stigli do poena u drugom periodu igre, trčanjem kvoterbeka Markusa Hodžisa. Borski tim uzvratio je tačdaunom Gereta Leslija na pas Čejsa Disona, pojačanja iz Sjedinjenih Američkih Država, ali nisu osvojili i ekstra poen koji bi doneo izjednačenje, pa je prvo poluvreme završeno 7:6 za goste. Kvoterbek Borana Čejs Dison postigao je zatim novi tačdaun za 12:7, a zatim je usledio i poništen tačdaun domaće ekipe iz takozvanog punt returna. U završnici duela, Markus Hodžis je presudno poentirao za uvodnu pobedu ekipe iz Sremske Mitrovice.\nEmir Sejdija osvojio je srebrnu medalju, a Aleksandra Sejdija bronzanu za Karate klub Bor na prvenstvu Srbije u Somboru, gde je nastupalo 1200 takmičara iz više od 200 domaćih klubova. Emir je osvojio srebrnu medalju u katama, u klasi D, dok je Aleksandra Sejdija osvojila bronzanu u borbama, u kategoriji ženskih nada do 35 kilograma, u kojoj je u polufinalu poražena od prošlogodišnje i aktuelne državne prvakinje. Iva Krstić je kod pionirki zauzela sedmo mesto u katama, u klasi B.\nTakmičari Kikboks kluba Bor nastupali su na prvenstvu centralne Srbije u Nišu u disciplini K1, u do sada najmasovnijoj konkurenciji, od pionira do seniora. Marina Mladenović je u kategoriji do 70 kilograma obezbedila finale, a pobedila je takmičarku iz Kosovske Mitrovice. Debitovali su kadeti Lazar Strainović i Damir Sejdija: Lazar je u kategoriji do 54 kilograma žrebom stigao do bronzane medalje, ali je borbu sa predstavnikom Vranja izgubio zbog povrede kolena. Damir Sejdija je u kategoriji do 51 kilogram oduševio nastupom, ali je u četvrtfinalu imao znatno iskusnijeg protivnika, takođe iz Vranja, pa je pretrpeo poraz i novu šansu za trijumf imaće na državnom prvenstvu, u Vlasotincu.\nFudbaleri Zaplanjca iz Gadžinog Hana na putu su plasmana u srpsku ligu, nakon što su, u 18. kolu Zone istok, pobedili ekipu Šarbanovca 5:0. Hajduk Veljko je osvojio bod u Kobišnici 2:2, Majdanpek je savladao ekipu Brodoremonta 1:0, a Đerdap je bio bolji od Kablova 3:0. Kod srpskoligaša, Rtanj je kod kuće poražen od Pukovca 1:0 i pao je na sedmo mesto na tabeli.\nBorski klub američkog fudbala poklekao u finišu utakmice, 2. april 2018. (RTV Bor)\nTags: americkog, borski, fudbal, fudbala, golden bears, istok, kikboks, klub, košarka, kosarkasi, kosarkaski, liga, prva, prvenstvo centralne srbije, regionalna, srpska liga, zona istok\nPrevious Državno prvenstvo u hodanju na putu\nNext Odbojkašicama Zaječara uručen pehar


VLADIKA HRIZOSTOM Uskoro novi sastanak predstavnika SPC sa političarima iz Srpske | Trebinje Live\nVLADIKA HRIZOSTOM Uskoro novi sastanak predstavnika SPC sa političarima iz Srpske\nNjegovo preosveštenstvo episkop zvorničko-tuzlanski Hrizostom najavio je da će Srpska pravoslavna crkva /SPC/ u skorije vrijeme ponovo pozvati na sastanak predstavnike vodećih političkih partija koje djeluju u Srpskoj.\nVladika Hrizostom precizirao je da bi nakon januarskih praznika, poštujući i obaveze i vrijeme Njegove svetosti patrijarha srpskog Irineja, trebalo da bude održan novi sastanak sa vodećim političarima u Republici Srpskoj, kao što je to bio slučaj u 2015. godini kada je Eparhija bila domaćin jednom takvom skupu.\nEpiskop Hrizostom smatra da je potrebno da ovakvi susreti i druženja budu češće organizovani, čemu će težiti u narednom periodu.\n"Sigurno je da ćemo u narednom periodu pozvati vodeće političare u Srpskoj na druženje i razmjenu mišljenja, jer je neophodno da, zajedno sa Njegovom svetošću patrijarhom srpskim i ostalim episkopima, razgovaramo drugačije, kao ljudi, i da se dogovaramo lijepim riječima", rekao je vladika Hrizostom Srni.\nOn je istakao da je politika "opasan zanat koji ponekad izgubi mjeru, a kada se izgubi mjera ljudi pređu njima dozvoljeno".\n"To onda stvara ogromne međuljudske probleme. Naš cilj je bio da se, upravo ovdje u Bijeljini, u sjedištu Episkopije, nađemo sa našim vodećim ljudima kako bismo malo spustili tenzije u političkom nadmetanju", rekao je vladika Hrizostom, podsjećajući na sastanak sa vodećim političkim predstavnicima u Srpskoj koji je 2015. godine održan u Vladičanskom dvoru u Bijeljini.\nNapominjući da lično voli politiku kojom se, kako je rekao, bavi još od šezdesetih godina prošlog vijeka, vladika Hrizostom je rekao da zato i zna "koliko ona može biti opasna i koliko zna izgubiti kompas".\n"Čovjek je u svemu najvažniji, a kada se to izgubi iz vidokruga onda je politika veoma opasna. Ideologija i politika nisu važne, nego čovjek i ljudi i to se mora uvijek imati na umu. Nama je cilj bio da se oni /političari/ susretnu sa našim patrijarhom. Zatražio sam na jednoj sjednici Sinoda blagoslov patrijarha za taj susret", rekao je vladika Hrizostom.\nOn je naglasio da će ponovo dati takvu inicijativu za susret iste vrste u Eparhiji.\n"Treba da se sastajemo, da razmjenjujemo iskustva i mišljenja, a da iskorijenimo ružne i teške riječi koje nas `ubiše`, kao i teške kvalifikacije. Kada se sve to zajedno uplete u negativnu mrežu naboja, onda može imati i teške posljedice", rekao je episkop Hrizostom.\nOn je dodao da, studirajući u demokratskoj zemlji kao što je Grčka, nikada nije čuo teške riječi upućene čovjeku, nego ideologiji ili politici koju neko vodi.\n"Zato smo na sastanku u Bijeljini i željeli da vodećim političarima u Republici Srpskoj kažemo da oni treba da se nadmeću u političkim stavovima, ali da čuvaju jedan drugoga od teških riječi, uvreda i govora mržnje", istakao je vladika Hrizostom.